ΦΙΛΑΜΕ: Η απάντηση βρίσκεται στη σχέση των κομμάτων με την οικονομία --- του Αρίστου Δοξιάδη\nΗ απάντηση βρίσκεται στη σχέση των κομμάτων με την οικονομία --- του Αρίστου Δοξιάδη\nΤο πιο σημαντικό ερώτημα για την οικονομία της Μεταπολίτευσης είναι, νομίζω, το εξής:\nΓιατί καμιά κυβέρνηση δεν ασχολήθηκε σοβαρά με το εμπορικό ισοζύγιο, και γιατί όποτε κάποιοι ελάχιστοι το έθεταν στο δημόσιο διάλογο, δεν τους άκουγε κανένας.\nΤο εμπορικό ισοζύγιο, η διαφορά ανάμεσα σε εξαγωγές και εισαγωγές, ήταν αρνητικό από το 1962 και με γενικά αυξητική τάση μέχρι το 2008. Είχαμε σωρευτικά το δεύτερο μεγαλύτερο έλλειμμα στην ευρωζώνη και στην ΕΕ των 17 μετά την Πορτογαλία.\nΤο βάθος της κρίσης στην Ελλάδα οφείλεται σε αυτή την μακροχρόνια και θεμελιακή αδυναμία — ότι δηλαδή η παραγωγική βάση της χώρας δεν μπορούσε να υποστηρίξει τις δαπάνες που έκαναν τα νοικοκυριά και το κράτος.\nΠαρόλο που η κρίση εμφανίστηκε ως κρίση του δημόσιου χρέους, στη βάση ήταν κρίση εξωτερικού δανεισμού. Αν το κράτος χρωστούσε σε Έλληνες πιστωτές, όπως συμβαίνει στην Ιαπωνία και στην Ιταλία που έχουν κι αυτές μεγάλο δημόσιο χρέος, θα πολύ πιο εύκολο είτε να αποφύγουμε την βαθιά ύφεση, είτε να την αντιμετωπίσουμε γρήγορα.\nΤώρα, με τη στερνή γνώση, βλέπουμε ότι αυτό ήταν, τουλάχιστο, εγκληματική αμέλεια.\nΝομίζω ότι η απάντηση βρίσκεται στη σχέση των κομμάτων με την οικονομία:\nΕμείς όμως είχαμε μια ιδιομορφία, που μας ξεχωρίζει από τις άλλες οικονομίες της ευρωπαϊκής περιφέρειας: Αυτά τα δάνεια από το εξωτερικό τα δαπανούσαμε για κατανάλωση, και όχι για επενδύσεις.\nΤα κόμματα στο πελατειακό σύστημα λειτουργούν προστατεύοντας και ενισχύοντας συγκεκριμένες ομάδες, όχι το σύνολο του πληθυσμού, όχι "τάξεις", που είναι μια αφηρημένη έννοια, όχι γενιές, αλλά επαγγέλματα.\nΤους υφαντουργούς δεν μπορεί να τους προστατεύσει από τον ανταγωνισμό του ...\nΟι μικρές εταιρίες πληροφορικής, που σε όλο τον κόσμο εργάζονται σε ακατάστατες ώρες, δεν υπήρχε κανένας τρόπος να είναι σύννομες στην Ελλάδα. Δεν μπορούσαν ούτε καν να τηρούν μεν το οκτάωρο, αλλά αντί για 9πμ με 5μμ να είναι 1μμ με 9μμ. Όλοι έπρεπε να βαδίζουν με τους ρυθμούς που συμφωνήθηκαν στα προστατευμένα ολιγοπώλια, που δεν νοιάζονταν καθόλου τι συμβαίνει στον υπόλοιπο κόσμο.\nΚαι επειδή το ΠΑΣΟΚ έχει ως πρότυπο το κοινωνικό κράτος της σοσιαλδημοκρατίας, να σημειώσω ότι στη βόρεια Ευρώπη όλα στηρίζονται στις εξαγωγές. Όλες οι χώρες με καλές κοινωνικές υπηρεσίες και εργασιακά δικαιώματα φροντίζουν να έχουν εμπορικό πλεόνασμα. Σουηδία, Δανία, Γερμανία, Γαλλία, Ολλανδία, Αυστρία. Και όταν κινδυνεύουν να γίνουν ελλειμματικές, παίρνουν μέτρα για να το διορθώσουν.\nΓια παράδειγμα στη χωροταξία είχαμε μια άτυπη συναίνεση, από όλο το πολιτικό φάσμα ότι πουθενά στη χώρα δεν μπορεί να εγκατασταθεί μεγάλη βιομηχανική μονάδα, αλλά ότι παντού μπορούν να χτιστούν αυθαίρετα σπίτια.\nΤο μικρό μέγεθος των επιχειρήσεων ήταν ο ελέφαντας στο δωμάτιο, το μεγάλο θέμα που κανένας δεν τολμά να θίξει. Ενώ είναι μια ολοφάνερη ιδιαιτερότητα της Ελλάδας, και ενώ όλοι καταλαβαίνουν ότι σε μεγάλο βαθμό καθορίζει την ανταγωνιστικότητα, καμιά πολιτική παράταξη δεν παίρνει θέση: Είναι καλό πράγμα ή κακό; Πρέπει να έχουμε πολιτικές να αυξήσουμε το μέγεθος, και ποιές;\nΕπιστροφή ΦΠΑ, μείωση ασφαλιστικών εισφορών πριν από την μείωση των φρόρων κατανάλωσης, όχι stages στο δημόσιο αλλά σε παραγωγικές επιχειρήσεις.\nΕίναι κοινός τόπος ότι ο τουρισμός και η ναυτιλία είναι οι ισχυροί μας εξαγωγικοί κλάδοι, και ότι η αγροτική παραγωγή και τα τρόφιμα έχουν μεγάλες δυνατότητες. Για αυτό πολλοί λένε ότι η πολιτική πρέπει να επικεντρωθεί σε αυτούς τους κλάδους, δηλαδή “να ενισχύσουμε τα συγκριτικά μας πλεονεκτήματα”.\nΛάθος. Αντίθετα με αυτή τη συλλογιστική, οι πετυχημένες χώρες δεν εξειδικεύονται σε δυο-τρεις τομείς, αλλά απλώνονται συνεχώς σε νέους και μετασχηματίζουν τους παλιούς.\nΗ ανάπτυξη είναι μια διαδικασία διαφοροποίησης, όχι εξειδίκευσης. Οι δυναμικές οικονομίες αναπτύσσουν όλο και περισσότερες δεξιότητες, και τις συνδυάζουν με νέους τρόπους για να εμπλουτίσουν το εύρος των προϊόντων που προσφέρουν στον κόσμο.\nΠοιος διαφωνεί με αυτό; Στην πράξη, διαφωνεί το σύνολο της δημόσιας διοίκησης και σχεδόν όλοι οι πολιτικοί.\nΕτικέτες Αρίστος Δοξιάδης, ΙΣΤΑΜΕ, κεντροαριστερά


Οι 6 συνταγές Σνίτσελ στην Αυστρία που πρέπει να γνωρίζετε!\nΣνίτσελ, ένα από τα παραδοσιακά φαγητά της Αυστρίας.\nΗ κουζίνα της Αυστρίας μπορεί να μην είναι ιδιαίτερα γνωστή σε εμάς αλλά ένα από τα πιο κλασσικά φαγητά της είναι το σνίτσελ. Το σνίτσελ όμως δεν είναι όπως ακριβώς το έχουμε υπ' όψιν καθώς υπάρχουν πολλές παραλλαγές του. Η παρεξήγηση οφείλεται κυρίως στο ότι ενώ το σνίτσελ αφορά κρέας με συγκεκριμένο τρόπο προετοιμασίας, του εμείς το μπερδεύουμε με το παναρισμένο κρέας.\n"Το σνίτσελ καθεαυτό είναι κρέας χωρίς κόκκαλο το οποίο χτυπιέται με ειδικό ξύλο ή σίδερο για να γίνει πολύ λεπτό και μεγάλο."\nΘα μπορούσε κανείς να το παρομοιάσει με τη μπουγάτσα. Η μπουγάτσα είναι ένα φύλλο το οποίο φτιάχνεται σε παραλλαγές όπως πχ με κρέμα, με τυρί, με κιμά κλπ. Στην Νότια Ελλάδα βέβαια είχε επικρατήσει η εντύπωση ότι είναι αποκλειστικά είδος γλυκίσματος με κρέμα. Το ίδιο όμως πρόβλημα υπάρχει και με το σνίτσελ. Το σνίτσελ καθεαυτό είναι κρέας χωρίς κόκκαλο το οποίο χτυπιέται με ειδικό ξύλο ή σίδερο για να γίνει πολύ λεπτό και μεγάλο. Απο κει και πέρα υπάρχουν παραλλαγές του ανάλογα με τον τρόπο τηγανίσματος.\nΤΑ ΕΙΔΗ ΤΟΥ ΣΝΙΤΣΕΛ\nΠρόκειται για την πιο απλή μορφή του σνίτσελ. Μόλις πάρει την συγκεκριμένη φόρμα μετά από το χτύπημα μπαίνει κατευθείαν στο τηγάνι. Ανεξάρτητα με τι είδος κρέατος θα χρησιμοποιήσετε, όταν τηγανίζεται απευθείας ονομάζεται Natur Schnitzel (φυσικό σνίτσελ). Στα εστιατόρια συνοδεύται συνήθως με ρύζι. Από εκεί και πέρα προχωράμε στις δύο πιο γνωστές παραλλαγές του.\nWiener Schnitzel, το κλασσικό (Βίνερ Σνίτσελ)\nΤο σνίτσελ της Βιέννης είναι το πλέον γνωστό στους Έλληνες. Φτιάχνεται αποκλειστικά με μοσχαρίσιο κρέας το οποίο είναι παναρισμένο με παξιμάδι, αυγό και αλεύρι. Συνοδεύεται σχεδόν παντού με βραστές πατάτες και ψιλοκομμένο μαϊντανό καθώς και μαρμελάδα από κόκκινο μύρτιλο(Preiselbeer). Αντί για βραστές πατάτες επίσης σερβίρεται και με πατατοσαλάτα. Με τηγανιτές πατάτες σερβίρεται συνήθως σε μαγαζιά τύπου fast-food, ενώ αν ζητήσετε σε εστιατόριο να σας βάλουν τηγανητές (Pommes) αντί για βραστές, σίγουρα θα σας το χρεώσουν έξτρα.\nΗ τιμή του στα εστιατόρια ξεκινάει τουλάχιστον από €14,00. Όλες οι παραλλαγές του με χοιρινό ή κοτόπουλο συνοδεύονται συνήθως με την κατάληξη Wiener Art (συνταγή/τέχνη Βιέννης) ή πχ Wiener Schnitzel vom Schwein (Σνίτσελ Βιέννης από χοιρινό), το οποίο σημαίνει ότι είναι φτιαγμένα με την παραπάνω μέθοδο.\nΕκτός την συνταγή της Βιέννης, η άλλη παραλλαγή του σνίτσελ είναι η συνταγή-τέχνη Παρισιού (Pariser Art). Το pariser art σνίτσελ, ανεξάρτητα από το κρέας που φτιάχνεται πανάρεται μόνο με αυγό και αλεύρι. Συνοδεύεται συνήθως με ρύζι.\nΑυτή η παραλλαγή είναι και η αγαπημένη μου. Πρόκειται για σνίτσελ αλά Wiener Art, το οποίο φτιάχνεται από ένα πολύ μεγάλο κομμάτι το οποίο γεμίζεται με (Emmental συνήθως) τυρί και ζαμπόν. Στη συνέχεια διπλώνεται, πανάρεται και τηγανίζεται. Απλά νόστιμο και απολαυστικό.\nΤα υπόλοιπα δύο είδη δεν είναι ευρέως γνωστά και δύσκολα θα τα πετύχετε σε εστιατόρια.\nΝαι, καλά καταλάβατε, είναι το σνίτσελ του τσιγγάνου (Τσιγκόινερ Σνίτσελ). Φτίαχνεται είτε παναρισμένο αλά Wiener Art είτε χωρίς πανάρισμα. Συνοδεύεται από κόκκινη σάλτσα η οποία περιέχει πιπεριά, κρεμμύδια και σκόρδο (Letscho), ενώ σε άλλες παραλλαγές του έχει και μανιτάρια.\nΤο σνίτσελ του κυνηγού (Γιέγκερ Σνίτσελ) έχει ως κύριο χαρακτηριστικό τα μανιτάρια. Πάλι όπως και του τσιγγάνου θα το βρείτε είτε παναρισμένο είτε όχι ενώ η σάλτσα από τα μανιτάρια είναι από κρέμα γάλακτος (όχι απαραίτητα όμως).\nΤα τέσσερα πρώτα είδη είναι τα πιο γνωστά που μαγειρεύονται κυρίως στα ξενοδοχεία. Στα εστιατόρια συνήθως υπάρχει το Wiener Schnitzel και το Cordon Bleu. Aν έχετε λοιπόν τον κατάλογο μπροστά σας και θέλετε να διαλέξετε σνίτσελ, θα πρέπει να προσέξετε τα εξής:\n1. Το είδος κρέατος:\nvom Kalb = από Μοσχάρι\nvom Schwein = από χοιρινό\nHühnerschnitzel = σνιτσελ από κοτόπουλο\n2. Τον τρόπο μαγειρέματος:\nNatur (χωρίς πανάρισμα)\nWiener Schnitzel/Wiener Art (παναρισμένο με παξιμάδι, αυγό και αλεύρι)\nPariser Art (παναρισμένο με αυγό και αλεύρι)


Απλή ενημέρωση για σήμερα και μέχρι την ώρα αυτή - omniatv\nΑπλή ενημέρωση για σήμερα και μέχρι την ώρα αυτή\nΓύρω στις 2.30 βρισκόταν ένα μπλοκ αντιεξουσιαστών στη Βασ. Σοφίας μπροστά από τα ξενοδοχεία. Εκεί πιεζοταν κάθε τόσο από άλλους διαδηλωτές ενώ συχνά διάφοροι του ΚΚΕ ορμούσαν μέσα στο μπλοκ και φώναζαν “προβοκάτορας, πιάστε τον”, χωρίς να έχει δοθεί προηγούμενη αφορμή. Ετσι ξεκίνησε ένα πετροβολήδι προς τη ράμπα που δημιούργησε πανικό.\nΓ’υρω στις 5 μαζεύτηκε η μικροφωνική του ΠΑΜΕ και μισή ώρα αργότερα άρχισε να φεύγει το ΚΚΕ, ενώ παρέμειναν οι περισσότεροι από άλλα κόματα.\nΠροηγούμενο άρθροΠΑΤΡΑ: Αναρχικοί “απαλλοτρίωσαν” super market\nΕπόμενο άρθροΦωτορεπορτάζ από Σύνταγμα 20 Οκτωβρίου


ΦΛΩΡΙΝΑ Ανακοίνωση υποψηφιότητας Πέτρου Κωσταρέλλη με το Κίνημα Αλλαγής – ΠΑΣΟΚ - ΡΑΔΙΟ ΦΛΩΡΙΝΑ ΡΑΔΙΟ ΦΛΩΡΙΝΑ : Ανακοίνωση υποψηφιότητας Πέτρου Κωσταρέλλη με το Κίνημα Αλλαγής – ΠΑΣΟΚ\nΑνακοίνωση υποψηφιότητας Πέτρου Κωσταρέλλη με το Κίνημα Αλλαγής – ΠΑΣΟΚ\nΦίλοι και φίλες, αγαπητοί συμπολίτες\nΜετά από ώριμη σκέψη και με απόλυτο αίσθημα ευθύνης και συνέπειας αποφάσισα να είμαι υποψήφιος βουλευτής με το Κίνημα Αλλαγής -Πασοκ στις εθνικές εκλογές που θα διεξαχθούν στις 07 Ιουλίου 2019, θέλοντας με αυτό τον τρόπο να εκφράσω έμπρακτα την διάθεση μου για προσφορά στον τόπο που γεννήθηκα, μεγάλωσα και δραστηριοποιούμαι επαγγελματικά.\nΗ απόφαση μου αυτή αποτελεί μια συνειδητή πολιτική απόφαση που έχει σχέση με την άμεση ανάγκη ανανέωσης του πολιτικού προσωπικού της χώρας. Δεν κατάγομαι από πολιτικό τζάκι αλλά είμαι έντονα πολιτικοποιημένος από την νεαρή μού ηλικία. Σε αυτή την κρίσιμη χρονική στιγμή για την χώρα πρέπει να δουλέψουμε όλοι μαζί ενωτικά για την επόμενη μέρα.\nΔηλώνω έτοιμος να προσφέρω με όλες μου τις δυνάμεις για το καλό του τόπου μας μακριά από αντιπαλότητες, ακραίες αντιπαραθέσεις και λαϊκισμό.\nΑποδέχτηκα με μεγάλη χαρά την εισήγηση των κεντρικών οργάνων του Κινήματος Αλλαγής-Πασοκ για την υποψηφιότητα μου. Για εμένα προσωπικά η απόφαση αυτή αποτελεί μεγάλη τιμή αλλά και μεγάλη ευθύνη. Τους ευχαριστώ όλους για την εμπιστοσύνη που έδειξαν στο πρόσωπο μου. Γνωρίζω πολύ καλά ότι ο αγώνας που ξεκινάμε θα είναι δύσκολος αλλά έχω την πεποίθηση ότι θα δικαιωθεί.\nΜε αυτές τις σκέψεις σας ζητώ να με στηρίξετε με την ψήφο σας στις εθνικές εκλογές στις 07 Ιουλίου 2019. Σας ζητώ να στηρίξετε μια νέα υποψηφιότητα, ένα νέο άνθρωπο που θέλει να προσφέρει στον τόπο του. Θέτω στην κρίση σας την υποψηφιότητα μου δεσμευόμενος ότι ποτέ δεν θα προδώσω την εμπιστοσύνη που θα μου δείξετε.\nΓεννήθηκα στην πόλη της Φλώρινας στις 02 Μαρτίου 1985, έχω καταγωγή από δύο χωριά της Φλώρινας, από την πλευρά του πατέρα μου Κωσταρέλλη Κωνσταντίνου από την τοπική κοινότητα Φλαμπούρου και από την πλευρά της μητέρας μου Πιστολάκη Βιολέττας από την τοπική κοινότητα Μελίτης. Ωστόσο τα τελευταία 30 χρόνια κατοικώ και δραστηριοποιούμε επαγγελματικά στο Αμύνταιο. Είμαι παντρεμένος με την Καρακατσάνη Σταματία.\nΑποφοίτησα το 2004 από το ενιαίο λύκειο Αμυνταίου. Είμαι Οικονομολόγος και απόφοιτος της σχολής Χρηματοοικονομικών Εφαρμογών (Α.Τ.Ε.Ι Δυτικής Μακεδονίας) από το έτος 2008. Κατά την διάρκεια των σπουδών μου ήμουν στέλεχος της Π.Α.Σ.Π. (Νεολαία Πασοκ).\nΟλοκλήρωσα τις στρατιωτικές μου υποχρεώσεις το 2010.\nΑπό το2011 μέχρι και σήμερα εργάζομαι ως ιδιωτικός υπάλληλος -ασφαλιστικός διαμεσολαβητής.\nΠέτρος Κων. Κωσταρέλλης\nΙδιωτικός Υπάλληλος-Πτυχιούχος Οικονομολόγος\nΥποψήφιος Βουλευτής Φλώρινας με το Κίνημα Αλλαγής -Πασοκ\nΘωμάς Ευθυμίου ΘΩΜΑΣ ΕΥΘΥΜΙΟΥ ΕΤΙΚΕΤΕΣ ΕΚΛΟΓΕΣ , ΠΡΟΣΩΠΑ


Ύστερα ήρθε μια νύχτα αγαπητικιά θανάτου.\nΧρώματα ξεχειλίσανε οι αορτές στα καλαμάκια των κοκτέιλ,\nμα ο φόβος έπαιρνε έξω από τα επείγοντα τις μαργαρίτες και τους γόους αγκαζέ\nκαι με βρισιές ξεφτίλιζε τ’ αστέρια.\nΕσύ κοιμόσουν στις σκιές του κήπου με τις μέρες τις αρετής και της κακίας\nέπλενες τα πιάτα, γυάλιζες τα ασημικά, βούρτσιζες το άλογο σου\nκαι χάριζες των ματιών σου τις βροχές στις γέννες των ουράνιων τόξων.\nΈξω απ’ το παράθυρο κοίταζα στο αμπέλι με τους κατακρεουργημένους ουρανούς\nτων σταφυλιών τις ρώγες να ροδίζουνε από ντροπή.\nΜην πας εκεί που ξεφυλλίζει τους αιώνες το ολόγιομο φεγγάρι, ψιθύριζαν οι άνοιξες.\nΕκεί υπάρχει μόνο το θεριό της τρέλας κι οι αμούστακοι λυγμοί.\nΉταν Διονυσιακό το απομεσήμερο στο νότο,\nεφτά απόπειρες λήθης πριν,\nμε των σωμάτων την κλαγγή\nκαι των ορυμαγδό των κόσμων πάνω απ’ το αθώο νερό,\nπου είχε κλέψει από συμπόνια το αλάτι από τα δάκρυα, θάλασσα για να ειπωθεί απότον πόνο.\nΒρώμικο ηλιόφως σ’ είπαμε καλοκαίρι,\nμα ήσουν μόνο ένα άρρωστο απαύγασμα μες απ’ τις γρίλιες του χειμώνα,\nένας σημαδεμένος άσσος στα μοιράσματα του χάους.\nΎστερα ήρθε μία νύχτα αγαπητικιά στιλέτων.\nΚι εμείς, αμνοί και λέοντες, αντάρτες ενός λυκόφωτος που φθίνει,\nξεδιψασμένοι από τα ύδατα των καταφατικών κελαρυσμών στων ερωτηματικών το φρέαρ\nυψώσαμε τα οδοφράγματα μας, της σοφίτας τα σπασμένα παιδικά παιχνίδια μας,\nγδάραμε τα τομάρια μας\nκαι τα πουλήσαμε πανάκριβα στα σκλαβοπάζαρα του κόσμου.\nΑναρτήθηκε από chrissa στις 4:23 μ.μ.


Αφού ξεμπροστιάστηκαν... πήραν πίσω το χρέος του παππού\nΠρώτη καταχώρηση: Σάββατο, 11 Οκτωβρίου 2008, 14:00\nΑπίστευτο! Οι «φωστήρες» του ελληνικού δημοσίου βρήκαν να πατάξουν την φοροδιαφυγή στο πρόσωπο ενός ηλικιωμένου ανθρώπου, ο οποίος χρώσταγε 156 ευρώ στο ΙΚΑ. Τι έκαναν για να σβήσουν το χρέος; Πήγαν να κατασχέσουν την τραπεζαρία του.\nΌλα ξεκίνησαν την Τρίτη, όταν δικαστικός επιμελητής έφτασε στο νοικιασμένο σπίτι του 76χρονου άνδρα στην Κάτω Αχαΐα, προκειμένου να κατασχέσει περιουσιακά στοιχεία του, για χρέος που είχε από το 1988 στο ΙΚΑ. Ο ηλικιωμένος δεν είχε καταφέρει όλα αυτά τα χρόνια να αποπληρώσει τα 20 ένσημα, αξίας 156 ευρώ, καθώς η σύνταξη που παίρνει από το ΤΕΒΕ είναι μόλις 450 ευρώ.\nΈτσι το χρέος με τους τόκους ανέβηκε στα 994 ευρώ και το ΙΚΑ αποφάσισε να προχωρήσει στην κατάσχεση.\nΤα μοναδικά περιουσιακά στοιχεία του ηλικιωμένου, ο οποίος την ώρα της κατάσχεσης βρισκόταν στο νοσοκομείο, ήταν μια τραπεζαρία και τρεις καρέκλες, τα οποία εκτιμήθηκαν ως ενιαίο σύνολο αντί 145 ευρώ, ενώ στη συνέχεια θα γινόταν ο πλειστηριασμός.\nΗ δημοσιοποίηση του θέματος ανάγκασε τελικά τον διοικητή του ΙΚΑ να ανακαλέσει για ανθρωπιστικούς λόγους, τον πλειστηριασμό.\nΠαράλληλα η διοίκηση του ΙΚΑ-ΕΤΑΜ εξέφρασε τη λύπη της για την ταλαιπωρία, στην οποία υπεβλήθη ο υπερήλικας συνταξιούχος, για την αναλγησία, με την οποία ενήργησαν στελέχη του Ιδρύματος και για την έλλειψη διοικητικής ικανότητας, που έδειξαν στο χειρισμό της.\nΕπιπλέον, κάλεσε σε απολογία τον διευθυντή του περιφερειακού υποκαταστήματος Πατρών, κ.Μιχάλη Αλέξανδρο, για έλλειψη κοινωνικής ευαισθησίας και ακραία εφαρμογή των διατάξεων, ενώ παράλληλα τον έθεσε στη διάθεση του Υπηρεσιακού Συμβουλίου με το ερώτημα της αργίας.\nΤελευταία ενημέρωση: Σάββατο, 11 Οκτωβρίου 2008, 14:00


Αφαιρέστε Feven 1.7\nΑπομακρύνω Feven 1.7 pop-up διαφημίσεις (οδηγός αφαίρεσης ιών)\nFeven 1.7 είναι μια πλατφόρμα διαφήμισης, η οποία είναι υπεύθυνη για την προώθηση των διαφόρων προϊόντων και υπηρεσιών. Αυτό το κομμάτι του λογισμικού συνδέεται στενά με άλλα ανεπιθύμητα προγράμματα. Έτσι, αν δείτε διαφημίσεις βρεθώ-up με μια ΠΛΑΣΤΗ ΣΥΝΔΕΣΗ Feven 1.7 στην θέση τους διεύθυνση, πρέπει να γνωρίζουν ότι υπάρχει μια τεράστια δυνατότητα ότι έχετε στίχοι οικογένειας adware ή άλλο ύπουλος πρόγραμμα στον υπολογιστή σας. Θα πρέπει να καταργήσετε σίγουρα Feven 1.7 και όλα τα στοιχεία του εντελώς, αν δεν θέλετε να βλάψει την ασφάλεια του συστήματός σας.\nΚατεβάστε εργαλείο αφαίρεσηςγια να καταργήσετε Feven 1.7\nΤον τομέα διαφήμισης, μαζί με το πρόγραμμα του οποίου στοιχείο είναι συνήθως έρχεται επάνω στον υπολογιστή μέσω πακέτο λήψεις. Εάν κάνετε λήψη ένα πρόγραμμα και δεν δίνει αρκετή προσοχή στη διαδικασία της εγκατάστασης, μπορείτε να καταλήξετε με ένα μάτσο επιπλέον λογισμικό επειδή δεν έχετε την ευκαιρία να επιλέξετε τι να εγκαταστήσετε και τι να αφήσει πίσω. Προκειμένου να αποφύγετε να υπερφορτώσετε το υπολογιστή σας με το άχρηστο λογισμικό, θα πρέπει να πάντα να επιλέξετε προσαρμοσμένη εγκατάσταση και προσεκτικά, ακολουθήστε τον οδηγό εγκατάστασης. Αν έχετε ήδη παρατηρήσει μια ποικιλία από άγνωστα προγράμματα στον υπολογιστή σας, η καλύτερη λύση θα ήταν να τα καταργήσετε και να εγκαταστήσετε τους ποτέ ξανά.\nΈνας άλλος λόγος, γιατί δεν θα πρέπει να εμπιστεύονται Feven 1.7 είναι το γεγονός ότι πρόκειται να σας δείξουν τις διαφημίσεις, εκτός εάν διαγραφούν. Αυτές οι διαφημίσεις δεν είναι τόσο ακίνδυνο όσο μπορεί να φαίνεται γι “ αυτό και δεν συνιστούμε κλικ πάνω τους. Όπως οι στίχοι οικογένειας adware ή άλλο ανεπιθύμητο πρόγραμμα, συμπεριλαμβανομένων των Feven 1.7, δεν είναι υπεύθυνη για το περιεχόμενο των δικτυακών τόπων στους οποίους να επαναπροσανατολιστείτε, υπάρχει πάντα μια πιθανότητα ότι θα οδηγηθείτε σε διάφορες λοιμώξεις. Οι ειδικοί του 2-removevirus.com συμβουλεύω επειγόντως να αγνοήσει όλα αυτά τα pop-up διαφημίσεις που εμφανίζονται ενώ κοιτάζετε βιαστικά τον ιστό. Θα πρέπει καλύτερα να προσέξετε από την άρση του Feven 1.7.\nΤι είναι περισσότερο, έχει βρεθεί Feven 1.7 ότι μπορεί να παραβιάζουν τη μυστικότητά σας επειδή τείνει να συλλέξετε πληροφορίες σχετικά με τις συνήθειες πλοήγησής σας. Ακόμα κι αν αυτά τα δεδομένα είναι μη-προσωπικά αναγνωρίσιμες, ακόμα μπορεί να φαίνεται κάπως παράξενο να αποκαλύψει την ιστορία ξεφυλλίσματός σας, τις δραστηριότητες που εκτελείτε σε ιδιαίτερους ιστοχώρους, και τα ερωτήματα αναζήτησης που εισάγετε στο πλαίσιο αναζήτησης. Τα δεδομένα αυτά συγκεντρώνονται και στη συνέχεια να διερωτηθούν με τρίτους. Εάν δεν θέλετε να αποκαλύψει αυτές τις πληροφορίες, θα πρέπει να αφαιρέσετε Feven 1.7 από τον υπολογιστή σας και να αποκτήσουν ένα antimalware εργαλείο για να το προστατεύσει από παρόμοιες απειλές στο μέλλον.\nΑν αποφασίσετε να αφαιρέσετε Feven 1.7 εξ ολοκλήρου από το σύστημά σας, μπορείτε να χρησιμοποιήσετε το εγχειρίδιο οδηγιών κατάργησης για να καταργήσετε το κύριο πρόγραμμα του οποίου στοιχείο είναι? Ωστόσο, δεν είναι δυνατόν να αφαιρέσει Feven 1.7 με μη αυτόματο τρόπο. Για αυτό το θέμα, θα πρέπει να αποκτήσει ένα αξιόπιστο antimalware εργαλείο όπως SpyHunter και κατόπιν Σαρώστε το σύστημά σας με αυτό. Δεν θα μόνο να ανιχνεύσει όλες τις υπάρχουσες απειλές, αλλά επίσης να μην άλλες λοιμώξεις, εισάγετε το σύστημά σας στο μέλλον.\nΑφαιρέσετε τα ανεπιθύμητα πρόγραμμα\nΑνοίξτε το μενού » Έναρξη » και στη συνέχεια επιλέξτε Πίνακας ελέγχου.\nΚάντε κλικ στην επιλογή σχετικά με τα ανεπιθύμητα εφαρμογή και στη συνέχεια, επιλέξτε το κουμπί αφαίρεση .\nWindows Vista και 7\nΚάντε κλικ στο κουμπί Έναρξη και στη συνέχεια επιλέξτε Πίνακας ελέγχου.\nΕπιλέξτε απεγκατάσταση ένα πρόγραμμα και, στη συνέχεια, κάντε δεξί κλικ σχετικά με την εφαρμογή.\nΚάντε δεξί κλικ στο παρασκήνιο του UI του μετρό και επιλέξτε όλα τα apps.\nΒρείτε τον Πίνακα ελέγχου και επιλέξτε το.\nΚάντε κλικ στο κουμπί Κατάργηση εγκατάστασης προγράμματος και, στη συνέχεια, κάντε δεξιό κλικ στο άχρηστο πρόγραμμα.\nΚάντε κλικ στο κουμπί απεγκατάσταση για να το σβήσετε.\nFeven 1.7 είναι ένα κομμάτι του λογισμικού που συνδέεται στενά με άλλα ανεπιθύμητα πρόγραμμα, πιθανώς στίχοι οικογένειας adware. Δεδομένου ότι τείνει να παρεμποδίζουν τις δραστηριότητες ξεφυλλίσματός σας και ακόμη και να σας οδηγήσει σε πιθανές απειλές, σας προτείνουμε σας διαγράψει Feven 1.7 εξ ολοκλήρου από το σύστημά σας.Κατεβάστε εργαλείο αφαίρεσηςγια να καταργήσετε Feven 1.7


ΚΛΕΙΩ I. ΤΣΑΛΑΠΑΤΗ 18 Φεβρουαρίου 2016 - 7:32 π.μ.\nMary Stamouli 15 Μαρτίου 2016 - 3:51 π.μ.\nMary Stamouli 15 Μαρτίου 2016 - 3:52 π.μ.\nMary Stamouli 15 Μαρτίου 2016 - 8:31 π.μ.\nMary Stamouli 15 Μαρτίου 2016 - 9:44 π.μ.\nMary Stamouli 15 Μαρτίου 2016 - 11:04 π.μ.


Βαθμολογίες παικτών. Liverpool - Chelsea: 1-2. | LiverpoolFans.gr\nHome / Uncategories / Βαθμολογίες παικτών. Liverpool - Chelsea: 1-2.\nΒαθμολογίες παικτών. Liverpool - Chelsea: 1-2.\nCarabao cup: Τέλος. Σε μια αναμέτρηση όπου το rotation για τους Reds είχε την τιμητική του, η Chelsea επικράτησε με 1-2, συνεχίζοντας στην επόμενη φάση της διοργάνωσης.\nΓράφει ο Γιάννης Μοσχονάς.\nΜε 5 παίκτες να ντεμπουτάρουν για φέτος, υποδέχτηκε η Liverpool την Chelsea στo Anfield. Όπως ήταν λογικό η ομάδα για αρκετή ώρα έψαχνε τα πατήματά της στο γήπεδο και ήταν εμφανής η έλλειψη συνοχής όχι μόνο ανασταλτικά, αλλά και στο δημιουργικό κομμάτι. Μετά από ένα άνευρο πρώτο ημίχρονο, η ομάδα του Klopp μπήκε σαφώς πιο αποφασισμένη μετά την ανάπαυλα, με τον Daniel Sturridge να ανοίγει το σκορ στο 58ο λεπτό της αναμέτρησης. Περίπου 20 λεπτά αργότερα ο Palmieri ισοφαρίζει για τους μπλε και λίγα λεπτά αργότερα, ο Hazard με εξαιρετική ενέργεια κάνει άνω- κάτω την άμυνα των Reds διαμορφώνοντας το τελικό 1-2. Αν και η συγκεκριμένη διοργάνωση δεν είναι η υψηλότερη προτεραιότητα για τη Liverpool, η προβληματική χθεσινή εμφάνιση γεννάει κάποια ερωτήματα όχι μόνο για πτυχές της λειτουργίας της ομάδας, αλλά και για τις ατομικές επιδόσεις κάποιων παικτών.\nΑς περάσουμε λοιπόν στις βαθμολογίες:\nMignolet: O Migs ντεμπούταρε για φέτος με τη φανέλα των Reds και η αλήθεια είναι πως ήταν αρκετά σταθερός με καλές επεμβάσεις. Δεν μπορεί να του αποδοθεί ευθύνη για κάποιο από τα 2 γκολ.\nClyne: Χλιαρός στη μεγαλύτερη διάρκεια του ματς, χωρίς σημαντιοκά λάθη στο ανασταλτικό κομμάτι, αλλά και χωρίς να μπορεί να δώσει το κάτι παραπάνω δημιουργικά. Ως ένα σημείο είναι λογικό, καθώς ο Άγγλος ακόμα ψάχνει τα πατήματά του, παρόλα αυτά δε φαίνεται αρκετά έτοιμος να διεκδικήσεις θέση βασικού κόντρα στον ιδιαίτερα φορμαρισμένο TAA.\nMatip: Μέτρια εμφάνιση, μετά την πολύ καλή παρουσία που είχε στο ματς κόντρα στη Southampton όπου και σκόραρε. Δεν ήταν ιδιαίτερα σταθερός και φάνηκε να μπερδεύεται στη συνεννοήση με τον Lovren.\nLovren: Αντίστοιχη εμφάνιση με τον Matip, με το ελαφρυντικό ότι έδωσε το πρώτο του ματς για τη σεζόν. Επίσης είχε και αρκετά καλές μεταβιβάσεις- κάποιες και με μακρινές μπαλιές. Μάλλον ο καλύτερος της αμυντικής τετράδας.\nMoreno: Προβληματική εμφάνιση για τον Ισπανό. Συνήθως είναι καλός στο επιθετικό κομμάτι και κατώτερος των περιστάσεων αμυντικά. Αυτή τη φορά δεν κατάφερε να βοηθήσει ούτε όταν η ομάδα έβγαινε μπροστά, ενώ ανασταλτικά δε φαίνεται να έχει βελτιωθεί. Φέρει μεγάλη ευθύνη και στο γκολ, αν και στη συγκεκριμένη φάση ο Hazard έκανε ό,τι ήθελε για να χρεωθεί το λάθος μόνο στον Moreno.\nFabinho: Ο Βραζιλιάνος βρίσκεται σε περίεργη κατάσταση. Αν και δεν έρχεται μετά από κάποιον τραυματισμό και δεν είναι ότι του έλειπαν οι εμπειρίες στα ευρωπαϊκά γήπεδα, φαίνεται να μην έχει προσαρμοστεί στην αγγλική νοοτροπία. O Klopp είχε επιλέξει να μην του δώσει χρόνο συμμετοχής μέχρι τώρα, χωρίς αυτό να σημαίνει πως δεν τον υπολογίζει- το αντίθετο μάλιστα. Δεν είναι ότι ο Fabinho έπαιξε άσχημα, όσο ότι φαινόταν αποσυντονισμένος σε διάφορες στιγμές της αναμέτρησης. Παρόλα αυτά, είχε καλές τοποθετήσεις αμυντικά και βοήθησε με ορισμένες μεταβιβάσεις του.\nMilner: Σταθερός, χωρίς να κάνει τη διαφορά ή να φανεί ιδιαίτερα. Κλασσικός Milner με πολλά τρεξίματα και δυνατά μαρκαρίσματα που προσπάθησε όσο μπορούσε να βοηθήσει την ομάδα, αν και δε φάνηκε να είναι "η μέρα του".\nKeita: Από τους καλύτερους παίκτες των Reds. Ιδιαίτερα δραστήριος βοήθησε αμυντικά την ομάδα τόσο στον άξονα, όσο και στις αλληλοκαλύψεις στα πλάγια. Αρκετά σημαντική η συνεισφορά του και στο επιθετικό/ δημιουργικό κομμάτι.\nShaqiri: Πολύ καλή εμφάνιση από τον Ελβετό, ο οποίος ήταν ιδιαίτερα κινητικός και μια μόνιμη απειλή για την άμυνα της Chelsea. Φάνηκε να έχει πολύ όρεξη να συνεισφέρει και δεν είναι λίγες οι φορές που "έβγαλε φάσεις" μόνος του αν και δεν αξιοποιήθηκαν στο έπακρο. Με εμφανίσεις σαν τη χθεσινή ο Ελβετός αποδεικνύει πως ήρθε για να διεκδικήσει θέση γστην αρχική σύνθεση της ομάδας όχι απλά να γίνει μια αλλαγή πολυτελείας.\nΒαθμολογία: 7.5 (MVP)\nMane: Αρκετά κακή εμφάνιση από το Σενεγαλέζο ακραίο επιθετικό. Δεν κατάφερε να φανεί απειλητικός, δε βοήθησε ιδιαίτερα την ομάδα και γενικά δε φάνηκε ιδιαίτερα κατά τη διάρκεια του ματς. Μια εμφάνιση που πρέπει σύντομα να αφήσει πίσω του.\nSturridge: Ανάμικτα συναισθήματα από την εμφάνιση του Daniel. Στις αρχές του ημιχρόνου χάνει ευκαιρία σε κενή εστία. Στη συνέχεια επανορθώνει με το γκολ του. Το δοκάρι του στερεί το 2ο γκολ και στην επόμενη φάση η Chelsea κάνει το 2-1. Ειδικά προς το τέλος της αναμέτρησης φάνηκε να ξεμένει από αντοχές.\nHendo: Μπήκε στο 60 αλλάζοντας τον Milner. Αν και βοήθησε στον έλεγχο του ρυθμού του αγώνα, δεν κατάφερε να σταματήσει τον Hazard σχεδόν καμία φορά.\nFirmino: Μπήκε στη θέση του Mane. Είχε όρεξη και πολλά τρεξίματα, αλλά ούτε αυτός κατάφερε να ξεχωρίσει.\nSalah: Μπήκε στο 87ο λεπτό. Αγωνίστηκε ελάχιστα και δεν μπορεί να κριθεί.\nKlopp: Ο Γερμανός τεχνικός κατέβασε μια πειραματική ενδεκάδα, ξεκουράζοντας αρκετούς από τους βασικούς παίκτες, δίνοντας την ευκαιρία σε άλλους να αποδείξουν τι αξίζουν και να πάρουν παιχνίδια στα πόδια τους. Έτσι είδαμε 5 παίκτες να ξεκινούν για πρώτη φορά φέτος (Mignolet, Clyne, Lovren, Moreno και Fabinho) και η πικρή αλήθεια είναι πως κανείς τους δε διέπρεψε. Επίσης, οι αλλαγές που έγιναν είχαν σκοπό να φρεσκάρουν την ομάδα, αλλά δεν κατάφεραν να αντιστρέψουν το κλίμα.


Εντυπωσιακή βροχή αστεριών τις επόμενες ημέρες - geonews.gr\nΌπως κάθε χρόνο στην καρδιά του καλοκαιριού, στο νυχτερινό ουρανό της Ελλάδας και γενικότερα του βορείου ημισφαιρίου θα κορυφωθεί η πιο εντυπωσιακή βροχή από διάττοντες αστέρες. Οι Περσείδες είναι βροχή διαττόντων, μετέωρα ή πεφταστέρια όπως είναι κοινώς γνωστά στην παράδοση, τα οποία, σύμφωνα με την λαϊκή δεισιδαιμονία, όταν τα βλέπεις να πέφτουν μπορείς να κάνεις μια ευχή που θα πραγματοποιηθεί.\nΣτην πραγματικότητα δεν είναι αστέρια που «πέφτουν». Πρόκειται για μικρά κομμάτια (μέχρι και σε μορφή σκόνης) τα οποία είναι απομεινάρια του κομήτη Σουίφτ-Τάτλ και όταν εισέρχονται στην ατμόσφαιρα της Γης με τεράστιες ταχύτητες καίγονται εξαιτίας της τριβής με την ατμόσφαιρα μέσα σε δευτερόλεπτα. Όποια από αυτά είναι αρκετά μεγάλα ώστε να φτάσουν στην επιφάνεια της Γης ονομάζονται μετεωρίτες, ενώ όσα είναι τόσο λαμπρά που φαίνονται να σχίζουν τον ουρανό ονομάζονται βολίδες. Συνήθως στο μέγιστο της βροχής πέφτει ένα μετέωρο το λεπτό. Ονομάζονται Περσείδες, επειδή το ακτινοβόλο σημείο τους προβάλλεται στον αστερισμό Περσέα, φαίνεται δηλαδή σαν να έρχονται από την κατεύθυνση αυτή.\nΤο μεγαλύτερο μέρος του υλικού αυτού από τον κομήτη Σουίφτ-Τάτλ περιπλανάται στον διαπλανητικό χώρο εδώ και χίλια περίπου χρόνια αφότου εγκατέλειψε τον κομήτη.Ο κομήτης Swift-Tuttle έχει διάμετρο 26 χιλιόμετρα και με περίοδο 133 χρόνια, θα μας επισκεφθεί ξανά το 2126. (Παρομοίου μεγέθους σώμα πιστεύεται πως προσέκρουσε στη Γη και εξαφάνισε του δεινοσαύρους πριν 66 εκατ. χρόνια.) Υπάρχει ωστόσο και μία σχετικώς νέα συνιστώσα, μία λωρίδα υλικού που αποσπάσθηκε από τον κομήτη το έτος 1862. Ο ρυθμός των μετεώρων όταν η Γη συναντήσει αυτή την, πυκνή ακόμα, λωρίδα είναι πολύ υψηλότερος από ό,τι κατά την υπόλοιπη βροχή.\nΗ βροχή είναι ορατή από τα μέσα Ιουλίου κάθε χρόνο, με την κορύφωση μεταξύ 9 και 14 Αυγούστου, οπότε ο ρυθμός των μετεώρων φθάνει τα 60 και πλέον ανά ώρα. Εξαιτίας της τροχιάς του κομήτη, από την οποία εξαρτάται η θέση του ακτινοβόλου σημείου, οι Περσείδες παρατηρούνται κυρίως να διασχίζουν το Βόρειο Ημισφαίριο της ουράνιας σφαίρας.Οι διάττοντες μπορούν να παρατηρηθούν με γυμνά μάτια. Χρειάζεται υπομονή, να κοιτάζεται σε όσο το δυνατόν μεγαλύτερο μέρος του σκοτεινού ουρανού. Η Σελήνη θα είναι στον ουρανό και θα ενοχλεί μέχρι τη 1:00, έπειτα όμως η παρατήρηση των πεφταστεριών γίνεται ιδανική. Να κοιτάτε προς τον Περσέα και η καλύτερη ώρα είναι από τις 3:00 έως το ξημέρωμα.Η Γη περιστρέφεται γύρω από τον εαυτό της και γύρω από τον Ήλιο. Όταν η πλευρά της κοιτάζει προς την κατεύθυνση της τροχιάς της γύρω από τον Ήλιο, δηλαδή λίγο πριν την αυγή, τότε εισπράττει περισσότερα μετεωροειδή και γι’ αυτό είναι καλύτερα ορατά τις ώρες πριν την αυγή.Ενώ πολλοί διάττοντες φτάνουν μεταξύ αυγής και μεσημεριού, δεν είναι συνήθως ορατοί λόγω του φωτός του ήλιου.\nΟι γνωστότερες βροχές διαττόντων:


ΑΝΔΡΑΣ: H Επιστήμη Μίλησε: ΑΥΤΟΣ είναι ο Τύπος του Άντρα που ΚΑΜΙΆ Γυναίκα Δεν μπορεί να Αντισταθεί!\nH Επιστήμη Μίλησε: ΑΥΤΟΣ είναι ο Τύπος του Άντρα που ΚΑΜΙΆ Γυναίκα Δεν μπορεί να Αντισταθεί!\nΔημοσιεύτηκε στίς 22/02/2018\nΕίναι αρκετά κοινό όταν ένας άντρας μέτριας εμφάνισης, που διαθέτει αυτοπεποίθηση, να είναι περισσότερο επιτυχημένος με τις γυναίκες, από κάποιον με περισσότερο ελκυστικό πρόσωπο. Και υπάρχει εξήγηση γι” αυτό.\nΜια μελέτη που δημοσιεύτηκε στην ιστοσελίδα Psychological Science αποκάλυψε ότι άντρες που δεν εμπίπτουν στα πρότυπα της αντρικής ομορφιάς, αλλά έχουν περισσότερη αυτοπεποίθηση όταν βρίσκονται κοντά σε γυναίκες, έχουν περισσότερη επιτυχία με το γυναικείο φύλο, από άντρες με υψηλότερη εξωτερική ελκυστικότητα.\nΣτη μελέτη συμμετείχαν 96 άντρες και 103 γυναίκες που έκαναν γρήγορα ραντεβού, όπου ο κάθε συμμετέχων περνούσε 3 λεπτά μιλώντας με άτομο διαφορετικού φύλου. Τα αποτελέσματα έδειξαν ότι «άντρες που πίστευαν ότι είναι περισσότερο ελκυστικοί από όσο πραγματικά ήταν, ήταν ελκυστικοί και προς τις γυναίκες.» Και αυτή η αυτοπεποίθηση είναι το κλειδί για επιτυχημένες σχέσεις.\nΕπιπλέον, η μελέτη έδειξε ότι άντρες που τους απασχολούσε λιγότερο η εξωτερική τους εμφάνιση, όχι μόνο είναι περισσότερο επιτυχημένοι με τις γυναίκες, αλλά και μεγαλώνουν παιδιά με περισσότερη αυτοπεποίθηση.\nΈνα άλλο συμπέρασμα που βγήκε είναι ότι οι πιο εξωτερικά ελκυστικοί άντρες, είναι πιο πιθανό να απατήσουν τις συντρόφους τους.\nΈτσι τώρα γνωρίζουμε δύο πράγματα για τους περισσότερο επιθυμητούς άντρες: οι γυναίκες προτιμούν καλόκαρδους άντρες με αυτοπεποίθηση, και που δεν είναι τόσο ωραίοι. Είναι επιστημονικά αποδεδειγμένο.


Κολονί Μπόργκσντορφ - Ξενοδοχεία\nΚολονί Μπόργκσντορφ: Αναζήτηση ξενοδοχείων\nΔείτε ξενοδοχεία για Κολονί Μπόργκσντορφ στο χάρτη\nΚολονί Μπόργκσντορφ: Εξερευνήστε την πόλη\nΚολονί Μπόργκσντορφ: Πώς είναι αυτό το μέρος;\nΑν θέλετε να ανακαλύψετε ένα νέο μέρος, μπορείτε να πάτε εδώ: Κολονί Μπόργκσντορφ.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Κολονί Μπόργκσντορφ) θα βρείτε καταλύματα που ικανοποιούν τις ανάγκες όλων των ταξιδιωτών. Κολονί Μπόργκσντορφ: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Κολονί Μπόργκσντορφ), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Κολονί Μπόργκσντορφ) είναι εδώ με την εγγύηση χαμηλότερης τιμής μας.\nΚολονί Μπόργκσντορφ: Ποια είναι τα καλύτερα μέρη για τη διαμονή σας εδώ;\nΚολονί Μπόργκσντορφ: Σε αυτό το μέρος θα βρείτε καταλύματα με τιμές που ξεκινούν από 8 EUR. Διαλέξτε μία από τις 3259 προσφορές μας και επωφεληθείτε από εκπτώσεις έως και 50%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Κολονί Μπόργκσντορφ) και στη γύρω περιοχή:\n• 326 καταλύματα 3 αστέρων από 32 EUR ανά διανυκτέρευση\nΚολονί Μπόργκσντορφ: Τρόποι μετάβασης σε αυτό το μέρος\nΚολονί Μπόργκσντορφ: Ποια είναι είναι τα πλησιέστερα αεροδρόμια;\n• Βερολίνο (TXL-Τέγκελ), 18,4 χλμ. από το κέντρο αυτού του μέρους: Κολονί Μπόργκσντορφ\n• Βερολίνο (SXF-Σένεφελντ), 39,5 χλμ. από το κέντρο αυτού του μέρους: Κολονί Μπόργκσντορφ\nΚολονί Μπόργκσντορφ: Τι να δείτε και να κάνετε\nΚολονί Μπόργκσντορφ: Τι μπορείτε να δείτε στη γύρω περιοχή;\n• Φυσικό πάρκο Barnim (16,3 χλμ. από το κέντρο της πόλης)\n• Strand Bolli Lehnitzsee (3,7 χλμ. από το κέντρο της πόλης)\n• Weißer Strand Lehnitz (4,5 χλμ. από το κέντρο της πόλης)\n• Μνημείο και Μουσείο Sachsenhausen (5,6 χλμ. από το κέντρο της πόλης)\n• Μνημείο και Μουσείο του Ζάξενχαουζεν (5,6 χλμ. από το κέντρο της πόλης)\n>Κολονί Μπόργκσντορφ: Ποια είναι η καλύτερη περίοδος για να επισκεφτείτε αυτό το μέρος;


ΤΟ ΚΑΣΕΤΟΦΩΝΟ ΤΗΣ ΝΤΑΛΙΚΑΣ: The Red Violin (Le Violon Rouge)\nΚαλημεροβδομάδα καλά μου παιδιά.\nΗ σημερινή ανάρτηση, στη σειρά μας "βλέπε και άκου" θ'ασχοληθεί με μία θαυμασιότατη ταινία, με μια μουσική για τους λάτρεις του βιολιού. Άρα όχι για όλους.\nΤο The Red Violin μιλάει για ένα βιολί. Αλλά αυτό θα το καταλάβατε (μάλλον). Αλλά όχι για ένα οποιοδήποτε βιολί. Μιλάει για ένα βιολί δια μέσου αιώνων ιστορίας και πολλαπλών ιδιοκτητών.\nΗ ιστορία ξεκινάει στον Καναδά, στα 1997, όταν το βιολί μας μπαίνει σε δημοπρασία. Και ξετυλίγεται μέσα από κάρτες ταρό, μία για κάθε περίπτωση, μία για κάθε εποχή, κάρτες ταρό που ξεκινούν τις προβλέψεις τους από την τύχη της γυναίκας και του αγέννητου παιδιού ενός κατασκευαστή βιολιών.\nΤο plot διαδραματίζεται σε 5 χρονικές περιόδους. Ξεκινάει από την Κρεμόνα, στα 1681, όταν ο κατασκευαστής του βιολιού μας, την ώρα που το βερνικώνει, βλέπει την έγκυο γυναίκα του να πεθαίνει. Κι'αυτό, παρότι η κάρτα ταρό είναι η "ήλιος", η ευτυχισμένη ζωή δηλαδής. Τότε είναι που θ'ανακατέψει το βερνίκι με το αίμα της και θα δώσει στο βιολί μας το χρώμα του. Από και, θα πάει στην Βιέννη του 1793, στην Οξφόρδη του 1890, στην Σαγκάη του 1960 και θα καταλήξει στον Καναδά (που σας είπα προηγουμένως).\nΔεν θα σας τα πω όλα, μπας και φιλοτιμηθείτε και δείτε την ταινία.\nΣκηνοθέτης της είναι ο γαλλο-καναδός Francois Girard και πρωταγωνιστούν οι Samuel L. Jackson, Colm Feore, Monique Mercure, Don McKellar και μπόλικοι άλλοι. Έκανε πρεμιέρα στις 10 Σεπτέμβρη του 1998.\nΝα σας πω κατ'αρχήν, πως το μαγικό soundtrack αυτής της υπέροχης ταινίας κέρδισε το μοναδικό Oscar (1999), μαζί με καμιά δεκαριά άλλα βραβεία διεθνών φεστιβάλ. Πρόκειται για ένα εξ'ολοκλήρου original score, το οποίο χρωστάμε σ'έναν από τους μεγαλύτερους συνθέτες κλασσικής μουσικής της εποχής μας, τον αμερικάνο John Corigliano (1938). Παρά το τεράστιο έργο του (όπερες, μουσική δωματίου, ορχηστρικά, χωρωδιακά, οργανικά και άλλα πολλά), το οποίο ξεκίνησε από τα 1959, το soundtrack μας είναι η πρώτη του απόπειρα σύνθεσης μουσικής για ταινία. Και τι απόπειρα, αφού συμπεριλαμβάνεται στο Top 10 των καλύτερων soundtracks του είδους.\nΑποτελείται από 20 μικρά μουσικά θέματα, 20 διαμάντια με το βιολί στο πρώτο πλάνο, που περιλαμβάνουν όλες τις μουσικές κλίμακες και ρυθμούς. Πανδαισία βιολιού, σας το 'πα στην αρχή.\nΤα 20 διαμάντια εκτελεί η περίφημη Philarmonia Orchestra του Λονδίνου, υπό τη διεύθυνση του από τα 2008 μέχρι και σήμερα διευθυντή της, του μεγάλου φινλανδού μαέστρου Esa-Pekka Salonen (1958). Πρώτο βιολί (solist), ένας από τους πιο ταλαντούχους της νέας γενιάς μουσικών, ο αμερικάνος Joshua Bell (1967).\nΓια απαιτητικά αυτιά και για συλλέκτες.\nCremona, Main Title\nCremona, Death Of Anna\nCremona, Birth Of The Red Violin\nCremona, The Red Violin\nVienna, The Monastery\nVienna, Kaspar's Audition\nVienna, Death Of Kaspar\nOxford, The Gypsies\nOxford, Pope's Gypsy Cadenza\nOxford, Coitus Musicalis\nOxford, Pope's Concert\nOxford, Pope's Betrayal\nShanghai, Journey To China\nShanghai, People's Revolution\nMontreal, Morritz Discovers The Red Violin\nMontreal, Morritz's Theme\nMontreal The Theft\nMontreal, End Titles


Η Συρία έχει γίνει αρένα για την τοπική διαμάχη που σιγοβράζει από καιρό μεταξύ Σαουδικής Αραβίας και των συμμάχων της στον Κόλπο από τη μία πλευρά και του Ιράν, από την άλλη. Τα συμφέροντα Ρωσίας και Τουρκίας. Η εμπλοκή των ΗΠΑ.\nΔημοσιεύθηκε: 4 Δεκεμβρίου 2015 - 07:47\nΗ Μέση Ανατολή μάς θυμίζει πως δεν υπάρχει τίποτα τόσο ανίερο όσο ένας ιερός πόλεμος. Η Ευρώπη το έμαθε αυτό κατά τη διάρκεια του 17ου αιώνα. Ο θρησκευτικός ανταγωνισμός ανάμεσα σε καθολικισμό και προτεσταντισμό συνδυάστηκε με την κοσμική αντιπαλότητα, για να προκαλέσει τον Τριακονταετή Πόλεμο μεταξύ των ηγετικών δυνάμεων της ηπείρου.\nΗ μάχη, η πιο αιματηρή απ' ό,τι είχε δει κανείς μέχρι τότε, τερματίστηκε όταν το καλό της περιοχής θριάμβευσε επί της θεολογίας. Η Ειρήνη της Βεστφαλίας το 1648 σηματοδότησε το τέλος των μεγάλων θρησκευτικών πολέμων της Ευρώπης. Αυτό θα έπρεπε να μας πει κάτι για την τωρινή σύρραξη στη Συρία.\nΤη μαζική σφαγή που ακολούθησε δεν θα μπορούσε να τη φανταστεί κανείς το 1618, όταν η κυρίως προτεσταντική Βοημία εξεγέρθηκε κατά της καθολικής Αγίας Ρωμαϊκής Αυτοκρατορίας. Οι πόλεμοι που ήρθαν μετά -και ήταν αρκετοί- ενέπλεξαν την Ισπανία και την Αυστρία των Αψβούργων, τη Γαλλία, την Ολλανδία, τη Σουηδία, την Πολωνία, τη Ρωσία, τη Δανία και τα μεγάλα γερμανικά πριγκιπάτα. Η Αγγλία, η Σκωτία, η Οθωμανική Αυτοκρατορία και η Ρωσία, όλες έπαιξαν μικρό ρόλο.\nΗ διαμάχη έγινε κυρίως σε γερμανικό έδαφος, αλλά οι μάχες ήταν μεταξύ στρατών ξένων μισθοφόρων. Όπως αρμόζει σε πολέμους που διεξάγονται στο όνομα του θεού, η σκληρότητα και η βαρβαρότητα ήταν ενδημικές. Σύμφωνα με τις περισσότερες πληροφορίες που είναι γνωστές, ο πληθυσμός της Γερμανίας μειώθηκε κατά το ένα τρίτο ή και παραπάνω. Τα βασανιστήρια και οι μαζικές καύσεις υποτιθέμενων μαγισσών ήταν συνηθισμένα.\nΑντί για καθολικούς και προτεστάντες, σκεφτείτε σιίτες και σουνίτες. Υπάρχουν, είμαι σίγουρος, 100 διαφορές ανάμεσα στις φρικαλεότητες στις οποίες βυθίστηκε η Ευρώπη και τις φλόγες που κατασπαράζουν τη Συρία. Υπάρχουν επίσης άβολες συμπτώσεις. Η βαρβαρότητα που κυλά από τη διαπλοκή του πνευματικού και του εδαφικού είναι ένα θέμα. Η ατυχία ενός κομματιού γης -τότε της Γερμανίας, τώρα της Συρίας- του να γίνει πεδίο μάχης για ξένες δυνάμεις είναι ένα άλλο.\nΑλλά είχε να κάνει και με τον φόβο της Γαλλίας ότι περικυκλωνόταν από την Ισπανία και την Αυστρία των Αψβούργων, με τον αγώνα της Ολλανδίας να ανεξαρτητοποιηθεί από την Ισπανία, με την προσπάθεια της Σουηδίας να διεκδικήσει την κυριαρχία της, με την επισκίαση της Πολωνίας και την έσχατη προσπάθεια της Δανίας ως μεγάλης δύναμης. Περίπου έξι άλλα κράτη επίσης είχαν ζωτικής σημασίας εθνικά συμφέροντα από την έκβαση.\nΟι θρησκευτικές πίστεις κάποιες φορές εκτοπίζονταν από τις κοσμικές φιλοδοξίες. Έτσι, η καθολική Γαλλία ενώθηκε με την προτεσταντική Σουηδία κατά των ομοθρήσκων της σε Ισπανία και Αυστρία -ακριβώς, ίσως, όπως το σιιτικό Ιράν τώρα αποκτά ένα πλεονέκτημα με το να συμμαχήσει με τη σουνιτική Χαμάς. Η προτεσταντική Δανία πολέμησε σε διαφορετικές χρονικές στιγμές, σε διαφορετικές πλευρές του χάσματος. Οι λουθηρανοί και καλβινιστές κάποιες φορές αμφισβήτησαν το αν η Ρώμη ήταν ο πραγματικός εχθρός.\nΜέχρι το 1648, οι πόλεμοι είχαν αναδιαμορφώσει τη γεωπολιτική ισορροπία. Η Γαλλία βγήκε νικήτρια, η Αγία Ρωμαϊκή Αυτοκρατορία, χαμένη. Η Βεστφαλία έγινε η βάση της σύγχρονης ευρωπαϊκής κατάστασης. Αν υπήρχε ένα νήμα που να συνδέει τις διάφορες συνθήκες που διευθέτησαν τις εδαφικές διαμάχες, θα ήταν ότι οι θρησκευτικές επιλογές των κρατών δεν θα έπρεπε να αποτελούν πια αιτία πολέμου. Η Μέση Ανατολή του σήμερα, με το ίδιο εκρηκτικό μίγμα θεολογικής και κοσμικής έχθρας, είναι πολύ μακριά από το να φτάσει σε μια τέτοια συμφωνία.\nΈνας τρόπος να δει κανείς τον πόλεμο στη Συρία είναι μια εξέγερση της σουνιτικής πλειοψηφίας κατά του αλεβιτικού, ή περίπου σιιτικού, καθεστώτος του Μπασάρ αλ Άσαντ. Αυτό είναι, θα μπορούσαμε να πούμε, ό,τι συνέβη στο Ιράκ: Οι φανατικοί του αυτοαποκαλούμενου Ισλαμικού Κράτους έχουν ευημερήσει με τη στήριξη των Ιρακινών σουνιτών που εξορίστηκαν μετά την ανατροπή του Σαντάμ Χουσεΐν.\nΟι διαχωριστικές γραμμές στο πεδίο είναι σημαντικές. Αλλά, όπως και στην Ευρώπη του 17ου αιώνα, αυτό που έχει διατηρήσει ζωντανές τις φλόγες είναι η εμπλοκή ξένων δυνάμεων. Η Συρία έχει γίνει αρένα για την τοπική διαμάχη που σιγοβράζει από καιρό μεταξύ της (σουνιτικής) Σαουδικής Αραβίας και των συμμάχων της στον Κόλπο από τη μία πλευρά και του (σιιτικού) Ιράν από την άλλη. Η Ρωσία έχει σημαντικό εθνικό συμφέρον από τη διατήρηση του καθεστώτος στη Δαμασκό, η Τουρκία από την εκθρόνισή του.\nΟ Ρετζέπ Ταγίπ Ερντογάν, ο Τούρκος πρόεδρος, μιλάει για τους εχθρούς του κ. Άσαντ σαν να είναι οι «σουνίτες αδελφοί» του. Αλλά η κατάρριψη ενός ρωσικού τζετ από τουρκικά μαχητικά που περιπολούσαν πάνω από τα συριακά σύνορα λίγη σχέση έχει με τις ανταγωνιστικές εκδοχές του Ισλάμ. Ο φόβος της Άγκυρας είναι η εμφάνιση μιας δυνατής κουρδικής οντότητας στη νότια Συρία και το Ιράκ -μια ανησυχία που εξηγεί την επικίνδυνη αμφιθυμία της προς το Ισλαμικό Κράτος. Η Ρωσία, όπως οι Ηνωμένες Πολιτείες και η Ευρώπη, βλέπει το Ισλαμικό Κράτος σαν σοβαρή απειλή, αλλά δεν επιθυμεί να ρισκάρει να χάσει τη ναυτική της βάση στη Μεσόγειο.\nΓια την Τεχεράνη, η διατήρηση του καθεστώτος του Άσαντ αποτελεί μέρος μιας στρατηγικής που έχει βοηθήσει το Ιράν να προωθήσει την επιρροή του βαθιά στον αραβικό κόσμο. Η Σαουδική Αραβία και οι μοναρχίες του Κόλπου θέλουν να αντισταθούν σε αυτό που φοβούνται πως είναι ιρανική περικύκλωση. Αυτά τα σουνιτικά κράτη επίσης επιθυμούν να δουν το Ισλαμικό Κράτος ηττημένο, αλλά όχι αν το τίμημα είναι μια νίκη για την Τεχεράνη. Και αυτές είναι λίγες μόνο από τις ιλιγγιώδεις πολυπλοκότητες της διαμάχης.\nΓια τις Ηνωμένες Πολιτείες και τους συμμάχους τους, πρωταρχικό συμφέρον αποτελεί η αποκατάσταση της τοπικής σταθερότητας και η ήττα των τζιχαντιστών του Ισλαμικού Κράτους. Όμως αυτή είναι μια διαμάχη που αψηφά τις μισές λύσεις. Μια ενδεχόμενη ειρήνη θα απαιτήσει το «ξήλωμα» και του θρησκευτικού και του κοσμικού στοιχείου -η θρησκεία παραδίνεται στη ρεαλπολιτίκ.


Ινδονησία: Ξεχύθηκαν στους δρόμους κατά του Βιντόντο | News\nNews International Sl Ινδονησία: Ξεχύθηκαν στους δρόμους κατά του Βιντόντο\nΙνδονησία: Ξεχύθηκαν στους δρόμους κατά του Βιντόντο\n21.05.2019 14:04 Διεθνή SigmaLive\nΟ πρόεδρος της Ινδονησίας Τζόκο Βιντόντο επανεξελέγη άνετα στις εκλογές που διεξήχθησαν τον περασμένο μήνα στη χώρα, σύμφωνα με την επίσημη καταμέτρηση των ψήφων και τώρα το φως των προβολέων έχει πέσει στον αντίπαλό του που δεν παραδέχθηκε την ήττα του, καθώς υποστηρικτές του συγκεντρώθηκαν στην πρωτεύουσα διαμαρτυρόμενοι για το αποτέλεσμα.\nΟ Βιντόντο κέρδισε περισσότερες από 85 εκατομμύρια ψήφους σε σύνολο 154 εκατομμυρίων στην τρίτη μεγαλύτερη δημοκρατία στον κόσμο, όμως ο Πραμπόβο δήλωσε στους δημοσιογράφους ότι πιστεύει ότι σημειώθηκε εκτεταμένη νοθεία και περίπου 800 υποστηρικτές του συγκεντρώθηκαν σε μια ειρηνική διαμαρτυρία.\nΟ απόστρατος στρατηγός δεσμεύτηκε ότι θα «συνεχίσει να καταβάλλει νομικές προσπάθειες σύμφωνα με το Σύνταγμα, προκειμένου να προασπίσει την εντολή του λαού».\nΟ Σούφμι Ντάσκο Άχμαντ, ο νομικός διευθυντής της προεκλογικής ομάδας του Πραμπόβο, επιβεβαίωσε ότι σχεδιάζει να προσβάλει τα αποτελέσματα στο Συνταγματικό Δικαστήριο.\nΗ KPU ανακοίνωσε τα επίσημα αποτελέσματα τουλάχιστον μία ημέρα νωρίτερα απ’ ό,τι αναμενόταν.\nΧθες, Δευτέρα, μια υπηρεσία επιτήρησης των εκλογών απέρριψε τους ισχυρισμούς για συστηματική νοθεία, επικαλούμενη έλλειψη αποδείξεων, και ανεξάρτητοι παρατηρητές έχουν πει πως οι εκλογές ήταν ελεύθερες και δίκαιες.\nΟ Βιντόντο δεσμεύθηκε σήμερα ότι θα είναι ηγέτης όλων των Ινδονήσιων.\n«Είμαστε ευγνώμονες και περήφανοι που παρ’ όλες τις διαφορές μας, επιδείξαμε ωριμότητα στη διατήρηση της ειρήνης», είπε στη διάρκεια μιας επίσκεψης σε φτωχογειτονιά της πρωτεύουσας.\nΟ Μπεν Μπλαντ, διευθυντής του Προγράμματος Νοτιοανατολικής Ασίας στο Ινστιτούτο Λόουι, δήλωσε πως οι εκλογές δείχνουν πως θέματα ταυτότητας και θρησκείας όλο και περισσότερο φαίνεται να «ενσωματώνονται στην πολιτική συζήτηση στην Ινδονησία».\n«Η πρόκληση για τον Τζακόβι είναι να προσπαθήσει και να βρει έναν τρόπο να εκτονώσει τις εντάσεις», είπε ο Μπλαντ, χρησιμοποιώντας το χαϊδευτικό όνομα του προέδρου.\nΟι χρηματαγορές αντέδρασαν με μικτό τρόπο, με τις μετοχές να σημειώνουν άνοδο σχεδόν 1% και τη ρουπία να πέφτει κατά 0,1%.\nΟ Άντρι Τανέλι, διευθυντής χαρτοφυλακίου στην Ciptadana Asset Management, δήλωσε πως οι μετοχές αντέδρασαν θετικά στα επίσημα αποτελέσματα.\n«Από την άλλη πλευρά, υπάρχει ανησυχία ότι ο Πραμπόβο δεν θα δεχθεί τα αποτελέσματα, αλλά μπορούμε να δούμε παντού ότι η αστυνομία και ο στρατός είναι έτοιμοι να εγγυηθούν την ασφάλεια», είπε ο Τανέλι.\nΟ Πραμπόβο είχε προειδοποιήσει ότι οι ισχυρισμοί για νοθεία μπορεί να προκαλέσουν διαμαρτυρίες του τύπου «η εξουσία στον λαό», αν και πριν από την ανακοίνωση των αποτελεσμάτων είχε καλέσει μέσω ενός βίντεο τους οπαδούς του να είναι «ειρηνικοί στον αγώνα μας».\nΟι αρχές ενέτειναν την ασφάλεια στην πρωτεύουσα, στην προσπάθεια να αποτρέψουν οποιαδήποτε πολιτική αναταραχή και προσήγαγαν δεκάδες μαχητικούς ισλαμιστές που φέρονταν να σχεδίαζαν επιθέσεις. Η αστυνομία δήλωσε πως συνέλαβε ή ανέκρινε τουλάχιστον τρεις ηγετικές μορφές της αντιπολίτευσης για φερόμενη προδοσία.\nΗ αστυνομία έστησε συρματόπλεγμα και παρέταξε θωρακισμένα φορτηγά και κανόνια νερού γύρω από την KPU. Ορισμένα σχολεία στην Τζακάρτα είναι επίσης κλειστά αυτή την εβδομάδα και μερικές επιχειρήσεις επέτρεψαν στους υπαλλήλους τους να εργαστούν από το σπίτι.\nΟι υποστηρικτές του Πραμπόβο συγκεντρώνονταν κυρίως στην υπηρεσία επιτήρησης των εκλογών, ενώ πραγματοποιήθηκε επίσης ένα μικρό συλλαλητήριο στην KPU σε υποστήριξη της εκλογικής επιτροπής.\nΟ αποτυχών υποψήφιος μπορεί να προσφύγει στο Συνταγματικό Δικαστήριο μέσα σε τρεις ημέρες από την ανακοίνωση των αποτελεσμάτων, διαφορετικά η εκλογική επιτροπή θα ανακηρύξει επίσημα τον νικητή. Η ένσταση που είχε υποβάλει ο Πραμπόβο για την ήττα του το 2014 από τον Βιντόντο απορρίφθηκε.\n"Αγράμματο" είπε ο Ιμάμογλου δήμαρχο που τον αποκάλεσε Έλληνα\nΟι Βενεζουελάνοι που εγκαταλείπουν την χώρα δικαιούνται προστασία


Η λαχανοσαλάτα της Τσικνοπέμπτης\n17 Φεβρουαρίου 2022 | 06:56\nΗ λαχανοσαλάτα της Τσικνοπέμπτης . Συνταγή για την Λαχανοσαλάτα της Τσικνοπέμπτης. Μια πικάντική λαχανοσαλάτα για να συνοδεύσει τα κοψίδια σας, με κόκκινο και λευκό λάχανο, φρέσκο κρεμμύδι, καρότο, πιπεριές κόκκινες από βάζο και ένα ντρέσινγκ από ελαιόλαδο, μουστάρδα και χυμό λεμονιού.\nλαχανο 1 άσπρο\nλαχανο 1 κόκκινο\nπιπεριά 2-3 κόκκινες σε βάζο\nΗ Τσικνοπέμπτη πλησιάζει και η αλήθεια είναι πως όλοι θέλουμε μία δροσερή σαλάτα εποχής που θα συνοδεύσει τα κρεατικά μας. Έτσι σήμερα θα σας προτείνουμε μία πεντανόστιμη λαχανοσαλάτα της Τσικνοπέμπτης με κόκκινο και λευκό λάχανο, καρότο, πιπεριές από το βάζο, φρέσκο κρεμμύδι και ένα ντρέσινγκ από ελαιόλαδο, χυμό λεμονιού και μουστάρδα.\nΕίναι μία σαλάτα που εκτός από πεντανόστιμη έχει και ελάχιστες θερμίδες. Αυτό σημαίνει ότι μπορούμε να την απολαμβάνουμε με το μεσημεριάνο μας ή και σαν βραδινό χωρίς τύψεις σε περιόδους διατροφής και δίαιτας.\nΔείτε παρακάτω την εκτέλεση για την λαχανοσαλάτα της Τσικνοπέμπτης :\nΕκτέλεση για την λαχανοσαλάτα της Τσικνοπέμπτης\nΣτην αρχή ψιλοκόβουμε σε μακρόστενες λεπτές ροδέλες το κόκκινο και το λευκό λάχανο. Στο χοντρό του τρίφτη περνάμε τα καρότα και τα βάζουμε και αυτά σε μία σαλατιέρα μαζί με τα ψιλοκομμένα λάχανα. Προσθέτουμε ψιλοκομμένες και τις πιπεριές από το βάζο.\nΔείτε ακόμα Πολυσαλάτα με κινόα\nΠροσθέτουμε επίσης τον μαϊντανό ψιλοκομμένο και τα φρέσκα κρεμμύδια ψιλοκομμένα. Ανακατεύουμε τα λαχανικά μας. Σε ένα μπολ ανακατεύουμε το ελαιόλαδο, τον χυμό λεμονιού, το ξύδι και την μουστάρδα. Ανακατεύουμε μέχρι να ομογενοποιηθούν τα υλικά μας και περιχύνουμε την σαλάτα.


Ηνωμένες Πολιτείες Βόρεια Καρολίνα North Carolina Mountains Jackson County Cashiers Εστιατόρια σε Cashiers Carolina Smokehouse\n281 US 64 W, Cashiers, NC 28717-8518+1 828-743-3200Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 285 κριτικέςΕξαιρετικό38%Πολύ καλό31%Μέτριο13%Ανεπαρκές9%Πολύ κακό9%Ώρες εστιατορίου Κυρ11:00 - 15:00Δευ - Τρι11:00 - 21:00Τετ11:00 - 15:00Πεμ - Σαβ11:00 - 21:00Αναλυτικό ωράριο ΚΟΥΖΙΝΕΣ Αμερικανική, Μπάρμπεκιου, Πιάτα χωρίς γλουτένη ΤΙΜΗ €ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 281 US 64 W, Cashiers, NC 28717-8518Όλες οι λεπτομέρειες Βελτίωση αυτής της καταχώρισηςΑυτό το εστιατόριο προσφέρει δωρεάν Wi-Fi;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Μπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο ειδικεύεται σε φαγητό χαλάλ; Ναι Όχι Άγνωστο Αυτό το εστιατόριο σερβίρει κουζίνα κοσέρ; Ναι Όχι Άγνωστο Αυτό το εστιατόριο είναι καλό για να απολαύσει κανείς ατμόσφαιρα μπαρ;Ναι Όχι Άγνωστο Αυτό το εστιατόριο είναι καλό για ειδυλλιακή θέα;Ναι Όχι Άγνωστο Αυτό το εστιατόριο διαθέτει τηλεόραση;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Cashiers: Περισσότερα εστιατόρια σε αυτή τη γειτονιά Βαθμολογία ταξιδιωτών Εξαιρετικό45Πολύ καλό43Μέτριο15Ανεπαρκές9Πολύ κακό7Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (119)Αγγλικά (284)Ιταλικά (1)Γλώσσα Ελληνικά (119)Αγγλικά (284)Ιταλικά (1)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιjackslack4Ταλαχάσι, Φλόριντα4621Η κριτική γράφτηκε 26 Δεκεμβρίου 2016 Πολύ καλό γρήγορο γεύμα!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLinda D151Η κριτική γράφτηκε 14 Δεκεμβρίου 2016 Καλό μεσημεριανό.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιlizzeyrileyMacon, Τζόρτζια10565Η κριτική γράφτηκε 8 Νοεμβρίου 2016 Μόλις δεν ήταν καλό.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιFloridians2016Παραλία St. Augustine, Φλόριντα113Η κριτική γράφτηκε 31 Οκτωβρίου 2016 Εξαιρετικό ραβδώσειςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSuzanne G6615Η κριτική γράφτηκε 28 Οκτωβρίου 2016 μέσω κινητής συσκευής Εξαιρετική μπάρμπεκιου και φέτες κρεμμυδιού!!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTravelaround2222Φορτ Λόντερντεϊλ, Φλόριντα2511Η κριτική γράφτηκε 20 Οκτωβρίου 2016 μέσω κινητής συσκευής Εξαιρετική Εγκαταστάσεις BBQΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLouise D235Η κριτική γράφτηκε 17 Οκτωβρίου 2016 Εξαιρετικό φαγητό, εξαιρετικό σέρβιςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιPaul RΝησί St Simons, Τζόρτζια17830Η κριτική γράφτηκε 17 Οκτωβρίου 2016 ΑπογοητευτικόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιV8641FTrobertc7Η κριτική γράφτηκε 18 Σεπτεμβρίου 2016 Εγκαταστάσεις BBQ καθόδου με δίκαιες τιμέςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιPatricia IAlpharetta, Τζόρτζια10757Η κριτική γράφτηκε 15 Σεπτεμβρίου 2016 Σταθερά καλόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαSlab Town Pizza294 κριτικές 0,3 χλμ μακριά Cashiers Farmers Market208 κριτικές 0,54 χλμ μακριά Randevu300 κριτικές 0,66 χλμ μακριά Cornucopia Restaurant479 κριτικές 1,16 χλμ μακριά Κοντινά αξιοθέαταCashiers Farmers Market51 κριτικές 0,56 χλμ μακριά The Village Green38 κριτικές 0,51 χλμ μακριά A Jones Company16 κριτικές 0,58 χλμ μακριά Victoria's Closet32 κριτικές 0,92 χλμ μακριά Βελτίωση αυτής της καταχώρισης\n281 US 64 W, Cashiers, NC 28717-8518 Τοποθεσία:


Ψαράδες και κυνηγοί της Χίου ζητούν άρση της απαγόρευσης - Go-Outdoor\nΨαράδες και κυνηγοί της Χίου ζητούν άρση της απαγόρευσης\nΕπικαιρότητα, Κυνήγι, Ρεπορτάζ, Ψάρεμα / 02/02/2021 02/02/2021\nΔιαμαρτυρία ψαράδων και κυνηγών πραγματοποιήθηκε στην πλατεία Βουνακίου.\nΣε συμβολική διαμαρτυρία στην Πλατεία Πλαστήρα τηρώντας τα μέτρα ασφαλείας, προχώρησαν χτες το πρωί ψαράδες και κυνηγοί, που ζητούν την άρση του μέτρου της απαγόρευσης του ψαρέματος και του κυνηγιού, λόγω της πανδημίας.\nΧαρακτηρίζουν παράλογο το μέτρο, την ώρα μάλιστα που έχουν ανοίξει τα εμπορικά καταστήματα της χώρας, σημειώνοντας ότι πρόκειται για κατά βάση μοναχική δραστηριότητα στην ύπαιθρο ή τη θάλασσα. Την άμεση αναγκαιότητα να αρθεί άμεσα το μέτρο το οποίο απαγορεύει την απαγόρευση του κυνηγιού, επισήμαναν οι συγκεντρωμένοι κυνηγοί: «Το Κυνήγι υπάρχει από την Αρχαιότητα έως σήμερα. Το να επιτρέπεται στα λεωφορεία να μπαίνουν 100-200 άτομα όπως και στα μαγαζιά – που καλά κάνουν εφόσον ο κόσμος τηρεί τα μέτρα, για ποιον λόγο απαγορεύει σε εμάς να πάμε στη θάλασσα ή στο βουνό που άλλωστε δεν υπάρχει συγχρωτισμός. Οι εκλογές πλησιάζουν και θα πονέσουν.»


Εκκλησία του San Placido, Κατάνια: Ενοικιαζόμενα για διακοπές | HomeAway\nMega Σπίτι στην καρδιά της Κατάνια\nΕκκλησία του San Placido: Στις καταχωρίσεις των καταλυμάτων μας για το 2020, θα βρείτε 2.100 διαφορετικά εξοχικά σπίτια. Από 683 Οικίες έως 853 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΣαν Τζόρτζο-Λίμπρινο-Σαν Τζουζέπε λα Ρένα-Ζία Λίζα-Βιλάτζο Σαντ’ Άγκατα: 111 τουριστικά καταλύματα\nΚοντράντα Παντάνο ντ'Άρτσι: 20 τουριστικά καταλύματα\nΜόντε Πο-Νέζιμα-Λαν Λεόνε-Ραπισάρντι: 167 τουριστικά καταλύματα\nΜπόργκο-Σάντσιο: 513 τουριστικά καταλύματα\nΝαι, φυσικά. Η HomeAway προσφέρει 683 Οικίες σε Εκκλησία του San Placido. Άλλοι δημοφιλείς τύποι ενοικιαζόμενων καταλυμάτων σε Εκκλησία του San Placido περιλαμβάνουν:\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 337 τουριστικά καταλύματά μας σε Εκκλησία του San Placido. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΝαι, η HomeAway προσφέρει μια επιλογή 2.100 διαθέσιμων τουριστικών καταλυμάτων για απευθείας κράτηση online και 1.107 για άμεση κράτηση κοντά σε Εκκλησία του San Placido. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Εκκλησία του San Placido!


Το τελευταίο θρανίο: Σχολική Εβδομάδα Εθελοντικής Δράσης\nΑγαπημένοι Φίλοι Εθελοντές,\nΣας καλωσορίζουμε στη μεγάλη εθελοντική μας Οικογένεια!\nΠλησιάζουμε τις 2 Απριλίου, και η Σχολική Εβδομάδα Εθελοντισμού Let's do it Greece 2017 ξεκινά σήμερα Δευτέρα 27 Μαρτίου! Είμαστε εδώ για να συνδιοργανώσουμε τη μεγάλη δράση και να ζήσουμε δυνατές στιγμές εθελοντισμού σε ολόκληρη την Ελλάδα!\nΣας καλούμε να προσθέσετε κι εσείς τις δράσεις σας στον Χάρτη Δράσεων για το Let's do it Greece 2017 και να πάρετε μέρος στην Εκδήλωση μας στο Facebook!\nΜπορείτε οποιαδήποτε στιγμή να επικοινωνήσετε μαζί μας μέσω email (info@letsdoitgreece.org) ή μέσω των κοινωνικών δικτύων μας σε Facebook, Twitter, Instagram και LinkedIn, όπου θα μπορείτε να βλέπετε όλα μας τα νέα και να αλληλεπιδράτε με χιλιάδες εθελοντές χρησιμοποιώντας το #letsdoitgreece.\nΣας επισυνάπτουμε το λογότυπο και το banner του Let’s Do It Greece και την κενή μας αφίσα προς δική σας χρήση. Ακόμη, έχουμε ετοιμάσει υλικό που μπορείτε να το βρείτε στην ενότητα «Εργαλεία» της ιστοσελίδας μας και να το αξιοποιήσετε για την επικοινωνία και οργάνωση των δράσεών σας.\nΑπό εδώ μπορείτε να μοιραστείτε το νέο Βίντεο Let's do it Greece 2017!\nΕπισυνάπτουμε το ραδιοφωνικό σποτ του 2017 για τη δική σας προώθηση σε σταθμούς της περιοχής σας, καθώς επίσης και μια συλλογή εικόνων για το facebook και τα υπόλοιπα μέσα κοινωνικής δικτύωσης.\nΕίμαστε πολύ χαρούμενοι που μοιραζόμαστε μαζί σας το όνειρο να ενώσουμε χιλιάδες εθελοντές, σε όλη την Ελλάδα, μέσα σε μία μέρα.\nΣτα μάτια μας, το Let’s do it Greece είναι μια ευκαιρία να ενώσουμε την κοινωνία εμπνέοντας χιλιάδες πολίτες που βοηθάμε ο ένας τον άλλο και όλη την κοινωνία ταυτόχρονα, και αυτό να λειτουργεί πολλαπλασιαστικά.\nΣας καλούμε να διαδώσετε την κοινή μας προσπάθεια, καλώντας ομάδες, σχολεία, συλλόγους, πολίτες και φορείς της περιοχής σας!\nΑναρτήθηκε από dromeas στις 10:37:00 π.μ.


Στον Βόλο στήνουν το χωριό του Πινόκιο για τις γιορτές, στην Πάτρα μένουμε στα… τετριμμένα! | Patras Events\n06 Δεκ 2021 Mon, 06 Dec 2021 13:36:00 +0200 13:36 Patras Events\nΚι όμως ο καλλιτεχνικός δημιουργός του ζει και εργάζεται στην αχαϊκή πρωτεύουσα…\nΚαλή η φάτνη δεν λέμε. Καλό και το Χριστουγεννιάτικο χωριό. Ας μην γκρινιάζουμε μέρες που έρχονται τη στιγμή μάλιστα που ο διάκοσμος και ο στολισμός στο ιστορικό κέντρο της Πάτρας δεν έχει καν ολοκληρωθεί.\nΌμως είναι ηλίου φαεινότερον ότι και αυτή τη χρονιά θα λείψει στην Πάτρα αυτό το κάτι παραπάνω που χρειάζεται η πόλη για να τραβήξει επισκέπτες και να κεντρίσει την προσοχή των κατοίκων της, κάνοντας τους να μπουν στο κλίμα και στη μαγεία των ημερών.\nΤι είναι αυτό που λείπει και που στην ουσία έλειπε πάντοτε από την Πάτρα, ανεξαρτήτου προσώπων που ασκούσαν κάθε φορά την εξουσία στην πόλη;\nΈνα ξεχωριστό, ένα παραμυθένιο μέρος, ένα καλλιτεχνικό - δημιουργικό πρότζεκτ που θα αποτελέσει από μόνο του έναν πόλο για επισκέπτες και θα κάνει την Πάτρα ένα σημείο αναφοράς και για τις μέρες των Χριστουγέννων.\nΌπως για παράδειγμα ο Μύλος των Ξωτικών στα Τρίκαλα ή η Ονειρούπολη στην Δράμα. Το λέμε αυτό γιατί η Πάτρα έχει την δυνατότητα για να γίνει αυτό το σημείο αναφοράς μέσα από ένα ξεχωριστό χριστουγεννιάτικο μέρος που μπορεί να κατασκευαστεί.\nΈχει το καλλιτεχνικό έμψυχο δυναμικό του Καρναβαλικού Συνεργείου της, ενώ εκτός αυτού σε αυτή την πόλη ζουν και σημαντικοί καλλιτέχνες που εργάζονται ως ιδιώτες στον κατασκευαστικό τομέα και φτιάχνουν υπέροχα πράγματα.\nΘέλετε και ένα τρανταχτό παράδειγμα πάνω σε αυτό, χωρίς καμία διάθεση να κάνουμε διαφήμιση ή να προβάλλουμε κάποιον καλλιτέχνη; Το παράδειγμα το συναντήσαμε στα social media.\nO Βόλος φαίνεται ότι είναι μία από τις πόλεις που διεκδικεί να πάρει ένα κομμάτι από την χριστουγεννιάτικη πίτα από τα Τρίκαλα και την Δράμα. Το δικό του χωριό (θεματικό πάρκο) που θα διαχειρίζεται ο Δήμος Βόλου στηρίζεται από ότι καταλάβαμε στο γνωστό παραμύθι του Πινόκιο και του καλού γέροντα Τζεπέτο.\nΓύρω από αυτό το παραμύθι φτιάχτηκε μια ολόκληρη πολιτεία που οι καλλιτεχνικές της δημιουργίες κατασκευάστηκαν από τα χέρια και την έμπνευση του Eno Shkodrani. Ενός δημιουργού που ως γνωστόν ζει και δραστηριοποιείται στην Πάτρα.\nΣτην Πάτρα μάλλον δεν ενδιαφέρθηκε κανείς από τους αρμοδίους για ένα παρόμοιο project. Στον Βόλο το όλο project στήθηκε από μία ομάδα τους Dreamworkers που ειδικεύεται στην κατασκευή θεματικών πάρκων, έχοντας κάνει υπέροχες δουλειές σε πολλές πόλεις της επικράτειας.\nΣτην Πάτρα υπάρχουν καλλιτέχνες και δημιουργοί (όχι ένας αλλά πολλοί) για να αναλάβουν μία τέτοια δουλειά. Να υποθέσουμε όμως ότι δεν υπάρχουν… dreamworkers;\nΠολλές φωτογραφίες από τις εργασίες στο Χριστουγεννιάτικο χωριό της Πάτρας


Χωνάκια πίτσας σε 3 γεύσεις – Μανιτάρια-τυρί, μπολονέζ - caprese - Ντίνα Νικολάου\nHome/Recipes/Χωνάκια πίτσας σε 3 γεύσεις – Μανιτάρια-τυρί, μπολονέζ – caprese\nBrunchΜεζέδες & ΟρεκτικάΠίτσες - Σνακς - Σάντουιτς\nAuthor: dina nikolaou Cooking Method: Άλλο Cuisine: Ιταλική Courses: Brunch, Μεζέδες & Ορεκτικά, Πίτσες - Σνακς - Σάντουιτς Recipe Keys: C caprese P pizza S snack β βασιλικος γ γραβιερα κ κασερι κ κιμας μ μανιταρια μ μοτσαρελα μ μπολονεζ ν ντοματινα π παιδικο παρτι π παπρικα π πιτσα σ σαλτσα ντοματας σ σνακ\nPrep Time 1 hour Cook Time 25 min Total Time 1 hr 25 mins Servings: 16\nΣε ένα αντικολλητικό τηγάνι ρίχνω το ελαιόλαδο να ζεσταθεί καλά. Ρίχνω τα μανιτάρια και σοτάρω για 8-10 λεπτά μέχρι να βγάλουν τα υγρά τους και να ροδίσουν. Προσθέτω το κρεμμύδι και συνεχίζω το σοτάρισμα για 3 λεπτά ακόμα μέχρι να μαλακώσει. Αλατοπιπερώνω και προσθέτω το μοσχοκάρυδο. Αποσύρω από τη φωτιά και αφήνω τη γέμιση να κρυώσει. Αδειάζω τη γέμιση σε ένα μπολ, προσθέτω το κασέρι και ανακατεύω καλά.\nΚαθαρίζω με λίγο χαρτί κουζίνας το ίδιο τηγάνι που έφτιαξα τη γέμιση με τα μανιτάρια και ρίχνω το ελαιόλαδο να ζεσταθεί. Πασπαλίζω την πάπρικα, το μπαχάρι και την κανέλα και τα καβουρδίζω για 1 λεπτό. Προσθέτω τον κιμά και τον «σπάω» με μια ξύλινη κουτάλα για να γίνει σπυρωτός, σοτάροντάς τον για 5 λεπτά ανακατεύοντας. Προσθέτω το κρεμμύδι και συνεχίζω το σοτάρισμα για 3 λεπτά ακόμα. Ρίχνω το σκόρδο και μόλις μυρίσει προσθέτω τα ντοματάκια, τον πελτέ, αλάτι και πιπέρι. Αφήνω τη σάλτσα να βράσει για 10-12 λεπτά μέχρι να εξατμιστούν τα υγρά της και να μείνει με το λαδάκι της. Αποσύρω από τη φωτιά, αφήνω το μείγμα να κρυώσει και προσθέτω την τριμμένη γραβιέρα. Ανακατεύω καλά.\nΣε ένα μπολ ανακατεύω καλά τα ντοματίνια, την μοτσαρέλα και τα φύλλα βασιλικού. Αλατοπιπέρωνω και αφήνω στην άκρη.\nΓεμίζω ένα μεγάλο, βαθύ, μεταλλικό σκεύος με ρύζι ή φακές. Σφηνώνω τα χωνάκια της πίτσας και μοιράζω τις 3 γεμίσεις. Βάζω τα πιτσάκια για 5 λεπτά στο φούρνο για να λιώσουν τα τυριά και τα σερβίρω αμέσως.\nKeywords: χωνάκια πίτσας,3 γεύσεις,μανιτάρια,τυρί\nFile under capresepizzasnackβασιλικοςγραβιερακασεριΚιμάςμανιταριαμοτσαρελαμπολονεζντοματιναπαιδικο παρτιπαπρικαπιτσασαλτσα ντοματαςσνακ\nA avec B boulettes F four P poireaux S son Y yaourt\nM menthe M menthefrpetits O olives P pains P petits\npetits pains aux olives et à la menthe[:fr]petits pains aux olives et à la menthe\nδ δυοσμος κ καροτο κ κιμας μοσχαρισιος κ κολοκυθι κ κρεατοπιτακια π πιπερια Φλωρινης π πιτάκια ρ ρυζι ρ ρυζι Καρολινα σ σνακ φ φυλλο κρουστας


Θεοφανία Παπαθωμά, από... καρδιάς | infoserres.com\nΘεοφανία Παπαθωμά, από… καρδιάς\nΔημοσιεύτηκε στις 02/02/2016 - 2:27:46 ΠΜ από dimitris756 σε ΚΟΙΝΩΝΙΑ\nΤη Θεοφανία τη γνώρισα γύρω στο 1998-99. Τότε που την γνωρίσαμε όλοι δηλαδή. Στα πρώτα της βήματα ως ηθοποιού, που τότε δεν έμοιαζαν με βήματα αλλά με απογείωση. Την έβλεπα στην τηλεόραση, διάβαζα για εκείνη τη σέξι εκρηκτική persona που παρουσίαζαν τα περιοδικά. Ευτυχώς, ποτέ δεν πιστεύω αυτά που γράφουν τα περιοδικά. Όχι ως είδηση, αλλά ως αίσθηση. Γιατί η δική μου γνωριμία με τη Θεοφανία μου άφησε μία άλλη εντελώς ιδέα.\nΌτι αυτό το κορίτσι δεν έχει καμία σχέση με αυτές τις ταμπέλες που προσπαθούν να της βάλουν τότε, επηρεασμένοι από ένα ρόλο στο Άγγιγμα ψυχής. Σέξι, πληθωρική και άλλα αντίστοιχα. Αυτά αφορούσαν μόνο την εικόνα. Η ίδια όμως ήταν πολύ περισσότερα. Ένας συγκροτημένος χαρακτήρας που τότε ακόμη έψαχνε να βρει τα πατήματα της στην τέχνη. Ένας άνθρωπος που δεν είχε καμία σχέση με όλο αυτό το «φαίνεσθαι» που ειδικά εκείνη την εποχή βρισκόταν στο απόγειο του. Μία γυναίκα που είχε να δώσει σε όλα τα επίπεδα. Τι πίστεψα προσωπικά για τη Θεοφανία; Ότι εκτός από ταλέντο, έκρυβε μέσα δύναμη, ιδέες, ποιότητα. Την παρακολούθησα την πορεία της. Την ξαναβρήκα το 2010. Ακόμη πιο ώριμη, πιο κατασταλαγμένη, με μία απίστευτη ηρεμία. Είχε αλλάξει αλλά είχε μείνει ίδια. Απλώς όλα εκείνα που έβλεπα είχαν εγκατασταθεί για τα καλά μέσα της. Την πρώτη εντύπωση είχε έρθει να την επιβεβαιώσει η ζωή.\nΈχεις επιλέξει ένα δρόμο που δεν μοιάζει μ’ ευθεία. Ακροβατείς ανάμεσα στην υποκριτική, τα βιβλία, την οικογένεια. Πόσο συνειδητή είναι αυτή η διαδρομή;\nΟι επιλογές μου είναι συνειδητές, νομίζω. Βέβαια η συνειδητότητα είναι κάτι που επιτυγχάνεται με μεγάλη προσπάθεια και κόπο. Ποτέ δεν μπορούμε να είμαστε σίγουροι για το πόσο συνειδητοί είμαστε σε κάθε επιλογή μας και κατά πόσο είναι η βούληση μας ή ένα χέρι μας κινεί σαν μαριονέτες και μας ανοίγει δρόμους στους οποίους είμαστε υποχρεωμένοι να βαδίσουμε. Η αναγνώριση , η επιτυχία , η καριέρα που προανέφερες έγιναν χωρίς καν να προσπαθήσω για κάτι απ’ όλα αυτά. Πριν καν τα επιθυμήσω.\nΑποπνέεις στο συνομιλητή σου μία γαλήνη. Αισθάνεσαι έτσι;\nΑισθάνομαι γαλήνια όσο ακολουθώ το πνευματικό μονοπάτι και δεν προδίδω τις ανάγκες μου. Εσωτερικές συγκρούσεις υπάρχουν πάντα, τις αντιμετωπίζω στωικά. Σκέφτομαι πάντα πόσο εφήμερη είναι η ζωή μας και πως τίποτα δεν μας ανήκει. Ευχαριστώ κάθε μέρα για αυτά που έχω και δεν κοιτάζω τι δεν έχω. Όλα αυτά με διατηρούν σε μια σχετική ηρεμία. Το ηφαίστειο όμως δυστυχώς είναι ενεργό…!\nΣε ποιο σημείο αποφάσισες να αλλάξεις στάση ζωής και γιατί; Εννοώ σε σχέση με τη διατροφή σου και τις καθημερινές σου συνήθειες.\nΠάντα έτρωγα υγιεινά και πρόσεχα. Πάντα έκανα γυμναστική, δεν ξενυχτούσα, δεν έπινα , δεν κάπνιζα. Η ακρεοφαγία προέκυψε ως συνέπεια της πρακτικής φιλοσοφίας της οποίας είμαι μαθήτρια εδώ και επτά χρόνια. Μια μικρή αφύπνιση ας πούμε.\nΤι πιστεύεις ότι σου προσφέρει αυτό;\nΕίμαστε ότι τρώμε. Οι τροφές έχουν τη δόνηση τους. Θέλεις τη χαμηλή δόνηση του θανάτου, του σφαγείου , του σάπιου κρέατος ή την υψηλή δόνηση της φύσης; Των φρέσκων φρούτων, των οσπρίων, των βιολογικών λαχανικών; Θέλεις να εκλεπτύνεις την ύπαρξη σου ή να μείνεις χαμηλοκραδασμική; Είναι επιλογή σου. Εγώ τις βαριές ενέργειες, τη βαριά δόνηση δεν τις αντέχω πια.\nΠοιες διαφορές έχεις δει στον εαυτό σου; Γιατί θα το πρότεινες και σε άλλους να το ακολουθήσουν;\nΝιώθω πιο ανάλαφρη, πιο καθαρή, πιο φωτεινή και πιο υγιής.\nΈχεις επιβάλλει και στα παιδιά σου τις ίδιες διατροφικές συνήθειες; Δηλαδή εάν ο Αχιλλέας πάει σ’ ένα παιδικό πάρτι δεν θα φάει σουβλάκια;\nΔεν μπορώ να επιβάλω σε κανέναν τίποτα. Μόνο συμβουλές δίνω στα παιδιά μου και ελπίζω να πιάσουν τόπο. Τον Αχιλλέα δεν τον ταΐζω μόνο εγώ.\nΜητέρα στα 30 ή στα 40; Πιστεύεις ότι η μητρότητα έχει ιδανική ηλικία;\nΗ μητρότητα από άποψη ωριμότητας πρέπει να συμβαίνει μετά τα σαράντα. Από άποψη αντοχής πριν τα τριάντα.\nΠοιες διαφορές βλέπεις στον εαυτό σου ως μητέρα στο δεύτερο παιδί σε σχέση με το πρώτο;\nΣίγουρα είμαι πιο συνειδητή στο δεύτερο παιδί, πιο ώριμη αλλά και οι συνθήκες είναι διαφορετικές. Ε, δεν ήμουν και πολύ μικρή ούτε στο πρώτο. Χαχα!\nΈχεις νιώσει ποτέ να «ξεφεύγεις» από τα όρια ως μαμά και να δυσκολεύεσαι να αντιμετωπίσεις μία κατάσταση;\nΗ καθημερινότητα είναι δύσκολη. Πολλές φορές η κούραση , τα νεύρα σε οδηγούν σε συμπεριφορές που δεν είναι σωστές. Φωνάζεις για να εκτονωθείς ενώ στο παιδί πρέπει να μιλάς πάντα με αγάπη και χωρίς ένταση. Τα παιδιά όταν μεγαλώσουν κουβαλάν ένταση από τις δυσκολίες που αντιμετωπίζουν , από το σχολείο, τα άλλα παιδιά. Δεν πρέπει να καταφέρουν να σου μεταδώσουν την ένταση. Η μαμά πρέπει να λειτουργεί σαν πυροσβέστης. Να είναι πάντα μια ζεστή αγκαλιά για το παιδί. Ένα καταφύγιο. Αυτό δεν είναι πάντα εφικτό. Θέλει εξάσκηση.\nΈχεις νιώσει ενοχές για κάποιες δικές σου αντιδράσεις απέναντι στα παιδιά σου;\nΔεν νιώθω ενοχές. Προσπαθώ πάντα να κάνω το καλύτερο για τα παιδιά μου. Έχω αφιερωθεί σ αυτό. Όταν μια συμπεριφορά μου την κρίνω εκ των υστέρων ακατάλληλη, προσπαθώ να μην την επαναλάβω. Αναγνωρίζω ότι είμαι άνθρωπος κι όχι ρομπότ και σέβομαι τον εαυτό μου και τις δυσκολίες που αντιμετωπίζω σαν άνθρωπος. Αν ζούσα στον παράδεισο θα είχα άλλες δυνατότητες. Αγαπώ και σέβομαι τα παιδιά μου και έτσι φέρομαι.\nΤι είναι αυτό που πιστεύεις ότι θα δυσκολευτείς να διαχειριστείς στην εφηβεία του γιου σου ή της κόρης σου;\nΔε φοβάμαι την εφηβεία. Θα προσπαθήσω να είμαι όσο πιο κοντά τους γίνεται και να παρέχω ασφάλεια και ηρεμία. Νομίζω ότι αυτό θα βοηθήσει.\nΤελικά οι γονείς λειτουργούν μόνο με το συναίσθημα ή βοηθάει και το διάβασμα…;\nΑν δεν ξέρεις τίποτα καλό είναι να διαβάζεις. Εγώ διαβάζω αλλά τελικά λειτουργώ με το ένστικτο και την παρατήρηση. Προσπαθώ να αισθάνομαι τα παιδιά μου και τις ανάγκες τους και να μην τα προδίδω , να μην τα αφήνω εκτεθειμένα. Εφαρμόζω την κοινή λογική σε όλα. Κλαίει το μωρό μου θα το πάρω αγκαλιά. Δε θα το αφήσω να κλαίει για να μάθει. Αυτό εμένα μου λέει η λογική μου. Όσα συγγράμματα και να διαβάζω για το αντίθετο, δε θα πειστώ.\nΈχεις απευθυνθεί ποτέ σε κάποιο ειδικό για να πάρεις συμβουλές για σένα ή για τα παιδιά;\nΝαι έχω απευθυνθεί αλλά δεν πήρα ποτέ καμία ικανοποιητική απάντηση, μια απάντηση ειδικού. Δηλαδή είτε σε ειδικό πήγα είτε στη γιαγιά μου και τη ρώτησα, ένα και το αυτό.\nΠιστεύεις ότι στους ανθρώπους δίνονται ευκαιρίες ή τις δημιουργούν οι ίδιοι;\nΟι ευκαιρίες παρουσιάζονται μπροστά μας ξαφνικά και απροειδοποίητα. Στο χέρι μας είναι να μην τις αφήσουμε να πάνε χαμένες και να τις αξιοποιήσουμε.\nΈχεις νιώσει ποτέ να απειλείσαι από κακή ενέργεια; Αν ναι, πως την εξουδετερώνεις;\nΤο θέμα της κακής ενέργειας είναι δύσκολο δυστυχώς. Όταν υπάρχει και έρχεσαι face tο face που λέμε δε γλυτώνεις. Υπάρχουν κόλπα, ασπίδες προστασίας και προσευχές που ελαφρύνουν λιγάκι την κατάσταση. Αλλά αν βάλλεσαι από αυτό το κακό είναι μια ψυχική ταλαιπωρία.\nΣτο πιεστικό περιβάλλον που ζούμε σήμερα ποιο είναι το αντίδοτο για να βρούμε την εσωτερική μας γαλήνη;\nΝα κοιτάμε μέσα μας. Μέσα αν κοιτάξεις υπάρχει γαλήνη, έξω πόλεμος. Στρέψου προς τα μέσα.\nΠιστεύεις στο σήμερα ή στο αύριο;\nΠιστεύω στο τώρα και αυτό προσπαθώ να ζω. Το αύριο δεν υπάρχει κι αν σου είναι δύσκολο να το συνειδητοποιήσεις άκου αυτό. Σηκώνεσαι το πρωί με πολύ ωραία διάθεση, νιώθεις πολύ δυνατή κι ότι μπορείς να κάνεις τα πάντα. Ντύνεσαι στολίζεσαι και βγαίνεις κι εκεί που πας μια ωραία βόλτα στο πεζοδρόμιο, ένα μηχανάκι λοξοδρομεί χάνει τον έλεγχο, σου δίνει μια… και πας! Ποιο αύριο ακριβώς;\nΗθοποιός, μαμά, συγγραφέας ή σκηνοθέτης; Τι πιστεύεις ότι θα σε κερδίσει στο τέλος;\nΝομίζω ότι θα ζω σε ένα ωραίο νησί και θα γράφω και μπορεί να έρχομαι που και που στον πολιτισμό να φτιάχνω καμιά ταινία αν έχω κάτι να πω.\nΠοια είναι τα επόμενα βήματα που έχεις στο μυαλό σου;\nΘα γίνει το καλοκαίρι στη Ρόδο ένα διεθνές φεστιβάλ κινηματογράφου και το έχω αναλάβει ως καλλιτεχνική διευθύντρια. Αυτό με χαροποιεί ιδιαίτερα διότι αγαπώ πολύ τον κινηματογράφο και θέλω να τον υπηρετώ με οποιοδήποτε τρόπο. Και το θέατρο μου ‘χει λείψει. Ελπίζω να επιστρέψω σύντομα με κάτι πολύ δυνατό και ωραίο.\nΤελικά πιστεύεις ότι μία συνέντευξη μπορεί να αποτυπώσει τα βασικά χαρακτηριστικά ενός καλλιτέχνη ως άνθρωπο;\nΗ συνέντευξη έχει δύναμη κι αλήθεια. Βέβαια πρέπει κι οι ερωτήσεις να είναι ανάλογες. Να σε βοηθούν να μιλήσεις ουσιαστικά κι αληθινά. Μου έχουν στείλει συνέντευξη με 35 ερωτήσεις στην οποία δεν μπορούσα να απαντήσω ούτε σε μια! Σ ευχαριστώ γι΄ αυτή την πραγματικά ωραία συνέντευξη καθώς και για τα ωραία σου λόγια!\nΠροηγούμενο Προηγούμενο Άρθρο: Βιβλιοθήκη Σερρών Πρόγραμμα δράσεων για το μήνα Φεβρουάριο\nΕπόμενο\tΕπόμενο Άρθρο: Μάρκος Μπόλαρης .Στόχος του υπουργείου είναι τα ποιοτικά ελληνικά προϊόντα να μπουν στα ακριβότερα ράφια της αγοράς\nΣτην Κρήτη ο Κώστας Μελίτος


Εκδήλωση για το Πάσχα στο ΚΑΠΗ Παλιάς πόλης Χανίων - Flashnews.gr\nΕκδήλωση για το Πάσχα στο ΚΑΠΗ Παλιάς πόλης Χανίων\nΜε μεγάλη επιτυχία πραγματοποιήθηκε η εκδήλωση, που συνδιοργάνωσαν στο Κέντρο Δημιουργικής Απασχόλησης (Κ.Δ.ΑΠ.) Παλιάς Πόλης Χανίων τη Μ. Τέταρτη 11/4/2012, το Κέντρο Ανοιχτής Προστασίας Ηλικιωμένων (Κ.Α.Π.Η.) και το Κ.Δ.ΑΠ. Παλιάς Πόλης του Δήμου Χανίων.\nΣτο πλαίσιο της εκδήλωσης πραγματοποιήθηκε ομιλία από τη δημοσιογράφο, Ελευθερία Κατσιφαράκη, με θέμα: «Ήθη και Έθιμα του Πάσχα» και προσφέρθηκαν λαμπάδες και πασχαλινά δώρα στα παιδιά του ΚΔΑΠ, κατασκευασμένα από τις κυρίες του Ε΄ ΚΑΠΗ.\nΠαρατίθενται αφηγήσεις των μελών του ΚΑΠΗ για τα ήθη και τα έθιμα, που σχετίζονται με τη Μεγάλη Εβδομάδα:\n«Το Πάσχα είναι η μεγαλύτερη γιορτή της Ορθοδοξίας, κατά τη διάρκεια του οποίου εορτάζεται η Ανάσταση του Ιησού Χριστού, μετά από τη Μεγάλη Εβδομάδα των Παθών.\nΤα κόκκινα αυγά που σπάμε το Μεγάλο Σάββατο, το κάψιμο του Ιούδα, οι λαμπάδες, που μεταφέρουν το Άγιο φως από την εκκλησία στο σπίτι, η Περιφορά του Επιταφίου στους δρόμους και τα βαρελότα, που χαιρετίζουν την Ανάσταση, είναι μερικά από αυτά τα πασχαλινά έθιμα.\nΥπάρχουν και άλλα έθιμα του Πάσχα, που δεν είναι και τόσο γνωστά, όπως το μυστήριο του Ευχέλαιου, όπου οι γυναίκες παίρνουν λίγο αλεύρι μαζί τους στην εκκλησία, το οποίο μετά τη λειτουργία το κάνουν πρόσφορο.\nΕπίσης ένα έθιμο, που δεν είναι ευρέως γνωστό, είναι το έθιμο της Μεγάλης Παρασκευής, σύμφωνα με το οποίο κανείς δεν στρώνει το κρεβάτι του πριν την Ακολουθία, ώστε να μην στρωθεί κρεβάτι πριν στρωθεί το κρεβάτι του Χριστού».\nΣτο μεταξύ, ολοκληρώθηκε σήμερα, Μεγάλη Πέμπτη 12/4/2012, η διανομή τροφοεπιταγών σε άπορες οικογένειες. Με την τροφοεπιταγή ο δικαιούχος έχει τη δυνατότητα να αγοράσει τρόφιμα, αξίας 30 €.\nΌπως τόνισε η Πρόεδρος του ΔΟΚΟΙΠΠ, Χρύσα Χαριτάκη, «ο Δημοτικός Οργανισμός Κοινωνικής Πολιτικής και Παιδείας του Δήμου Χανίων προσπάθησε στο πλαίσιο των δυνατοτήτων του, να σταθεί διπλά στους συνανθρώπους μας, ιδιαίτερα τις Άγιες Μέρες.\nΚαθημερινά, με τις δράσεις μας προσπαθούμε να κάνουμε πράξη το όραμα του Δημάρχου Χανίων, Μανώλη Σκουλάκη, προκειμένου, παρ’ όλες τις δυσκολίες που περνά η χώρα μας, ο Δήμος μας να παραμείνει δίπλα στους πολίτες, στηρίζοντας τους».\nΠέμπτη, 12 Απριλίου 2012, 11:26


Σαν σήμερα 21 Νοεμβρίου – Newsbeast\n1940: Οι Έλληνες, με το Γ' Σώμα Στρατού, υπό τον στρατηγό Τσολάκογλου, και το συγκρότημα «Κ» του στρατηγού Κοσμά, καταλαμβάνουν τα υψώματα του Ιβάν και της Μοράβας, εξαιρετικής στρατηγικής σημασίας για την προέλαση στην Κορυτσά.\n1965 - Μπιορκ Γκουδμουντσντότιρ (γνωστή ως Μπιορκ), Ισλανδή τραγουδίστρια\n• Σαν σήμερα 16 Δεκεμβρίου\n• Σαν σήμερα 15 Δεκεμβρίου\nΠεμπτη, 21 Νοεμβριου 2019, 9:42\nΟ Νάσος Κεδράκας γεννήθηκε στα Τρίκαλα στις 21 Νοεμβρίου του 1915. Πέθανε, στις 25/8/1981.\nΦοίτησε στη Νομική Σχολή του Πανεπιστημίου Αθήνας και στη Δραματική Σχολή του Εθνικού Θεάτρου.\nΣτην περίοδο της Κατοχής πήρε μέρος στην Εθνική Αντίσταση και αγωνίστηκε μέσα από τις οργανώσεις του ΕΑΜ ενώ στη συνέχεια είχε ενεργό δράση ενάντια στην ένοπλη επέμβαση των Άγγλων. Και μετά την υποχώρηση του ΕΛΑΣ από την Αθήνα συμμετείχε στο θίασο του Αιμίλιου Βεάκη παίζοντας θεατρικά έργα στην Ελεύθερη από τους Εγγλέζους ελληνική περιοχή και στα κατοπινά χρόνια πάλεψε για δημοκρατία, εθνική ανεξαρτησία και κοινωνική πρόοδο.\nΠεμπτη, 21 Νοεμβριου 2019, 11:51\nΠεμπτη, 21 Νοεμβριου 2019, 9:23\nΣυλλαμβάνεται, 21/11/1939, ο Γιώργης Σιάντος, Γραμματέας της ΚΕ του ΚΚΕ.\nΜε το χτύπημα αυτό, η δικτατορία Μεταξά πετυχαίνει να ολοκληρώσει τη σύλληψη όλων σχεδόν των μελών της ΚΕ του ΚΚΕ, που είχαν εκλεγεί στο 6ο Συνέδριο.\nΕπί Μεταξά ο Σιάντος υπήρξε εξόριστος στην Ανάφη, κατορθώνοντας να δραπετεύσει το 1937, ενώ συμμετείχε στη συγκρότηση της λεγόμενης Παλιάς Κεντρικής Επιτροπής μαζί με το Νίκο Πλουμπίδη.\nΉταν η εποχή που η δικτατορία, χάρη στην “έμπνευση” του Μανιαδάκη, είχε κατορθώσει να αλώσει βαθιά το κόμμα, έχοντας συγκροτήσει τη λεγόμενη Προσωρινή Διοίκηση υπό τους αυτομολήσαντες στο καθεστώς Τυρίμο και Μανωλέα, κι εκδίδοντας ακόμα κι ασφαλίτικο Ριζοσπάστη.\nΜπράβο στον Μεταξά!\nΠεμπτη, 21 Νοεμβριου 2019, 9:01\nΧαχαχαχαχαχαχαχα η μεγάλη και τρανή Σ. Ένωση, έπεσε χωρίς να πέσει ούτε μια πιστολιά. Κατέρευσε σαν χαρτινος πύργος η οικονομία της και ήρθε εκλπιρώντας στον καπιταλισμό να την ταΐσει.\n1940: Οι Έλληνες, με το Γ’ Σώμα Στρατού, υπό τον στρατηγό Τσολάκογλου.\nΠεμπτη, 21 Νοεμβριου 2019, 7:46\nΣε συνεργασία με Ιταλικά φασιστικά στρατεύματα της μεραχιας Τζούλια επιτίθενται σε στρατεύματα του ΕΑΜ ΕΛΑΣ . Όμως ο ηρωικός αγώνας των Κομμουνιστών στα βουνά της Πίνδου δημιουργούν το Έπος του 40 και αποτρέπουν τους χουντοβασιλικούς απο το να συνεργαστούν με τις δυνάμεις του Άξονα οπως προηγούμενος έγινε με την εισβολή στην Πολωνία.\nΠεμπτη, 21 Νοεμβριου 2019, 6:01\nΠεμπτη, 21 Νοεμβριου 2019, 4:49\nΠεμπτη, 21 Νοεμβριου 2019, 2:53


Με αυτόν τον τρόπο δε θα μαυρίζουν οι πατάτες όταν τις καθαρίζετε - evros24.gr\nΗ αλήθεια είναι πως όλοι όσοι καθαρίζετε πατάτες, αντιμετωπίζετε το ίδιο πρόβλημα. Μέχρι να τις βάλετε στο τηγάνι, έχουν κιόλας αρχίσει να μαυρίζουν. Βέβαια, αυτό έχει την εξήγησή του.\nΟι πατάτες γίνονται γρήγορα καφέ όταν εκτίθενται στον καθαρό αέρα επειδή είναι γεμάτες με άμυλο. Όταν το άμυλο εκτίθεται στο οξυγόνο, υποβάλλεται σε μια διαδικασία που ονομάζεται οξείδωση, η οποία αφήνει την πατάτα σας με γκριζωπό ή καφέ χρώμα. Είναι 100% βρώσιμες, αλλά λιγότερο ελκυστικές.\nΗ ευκολότερη (και πιο συνηθισμένη) μέθοδος για να τις προστατεύσετε από το μαύρισμα, είναι η χρήση κρύου νερού. Όταν οι κομμένες πατάτες τοποθετούνται σε νερό ή ακόμη και σε ένα μπολ με παγάκια μέσα στο ψυγείο, η διαδικασία οξείδωσης επιβραδύνεται.\nH κοινωνική απομάκρυνση μάς έχει κλείσει στο σπίτι για να μείνουμε ασφαλείς, μήπως ήρθε λοιπόν η ώρα να ξαναδώσεις στα κοσμήματά σου...\nH συγκατοίκηση με ένα κατοικίδιο μπορεί να έχει τα καλά της (στιγμές χαράς, γούτσου-γούτσου, παρέα, αγάπη), έχει όμως και τις όχι και...


Ραντεβού 11 Σεπτέμβρη!!\n22 Ιανουαρίου 2018 .\nΈγινε σήμερα στο σχολείο μας η κοπή της πρωτοχρονιάτικης πίτας παρουσία του εφημέριου του Ι.Ν. Αγίου Ιωάννου του Προδρόμου Παραλίας π. Αντωνίου Ρουμελιώτη.\nΞεκινά το πρόγραμμα eTwinning στο σχολείο μας!\nΕυέλικτα καπάκια 2019


taparaponasas stoMIXER: Μετά σαράντα έτη\nΣκεφτόμουν να αναρτήσω ένα χιουμοριστικό ποστάκι με αποσπάσματα από "λόγους" των Παπ και Πατ, ώστε να μεταφέρω κάπως το κλίμα της εποχής, αλλά το μετάνιωσα. Ετσι, επειδή πρόλαβα και είδα κάποιες απόψεις για "το καλό που μας έκανε η χούντα", και περί της θετικής αποτίμησης του "έργου" της, αδυνατώ να το παίξω χαζοχαρούμενη σήμερα. Γράφω λοιπόν για τον όλεθρο που έφερε αυτό το συγκεκριμένο ολοκληρωτικό καθεστώς τύπου "λάτιν" στον τόπο μας, εξαιρώντας το πολύ γνωστό και μη αμφισβητήσιμο ΚΑΤΑΣΤΡΟΦΙΚΟ γεγονός για το έθνος μας: το Κυπριακό.\nΟπως σχολίασα ήδη στο blog "e-politeia", Οσον αφορά την Τέχνη, δεν γνωρίζω αν ποτέ φτάσουμε στο σημείο να πιάσουμε ξανά το νήμα από εκεί όπου το σταμάτησε η δικτατορία -και να συνεχίσουμε. Η Τέχνη δίνει το Μέτρο του πολιτισμού ενός λαού ξέρεις...\nΟσον αφορά τα υπόλοιπα που γράφεις, η ολοκλήρωση της ένταξης της χώρας μας στην ΕΟΚ (τότε) θα ήταν αρκετή για να μας εκσυγχρονίσει. Με τίποτα δεν ήταν απαραίτητο το "χαστούκι" (επιεικώς, ε) ενός ολοκληρωτικού καθεστώτος, όπως μιας χούντας τύπου λάτιν.\nΑναπτύσσοντας τη σκέψη μου μέσω των δικών μου αναμνήσεων, ώστε να γίνει κατανοητό και από όσους δεν έζησαν την εποχή εκείνη, νιώθω υποχρεωμένη να γράψω λίγα πραγματάκια ακόμα:\n1. Η μικρή χρονικά περίοδος που προηγήθηκε της δικτατορίας ήταν μια περίοδος όπου η Τέχνη άνθιζε σε όλο της το μεγαλείο στη χώρα μας, με προπομπούς τη μουσική και το θέατρο. Η αίσθηση που είχα -έφηβη όντας- ήταν μια αίσθηση απελευθέρωσης από το μετεμφυλιακό κλίμα, μια αίσθηση ότι επιτέλους εμείς οι νέοι μπορούσαμε πια να ανοίξουμε τα φτερά μας ελεύθερα ατενίζοντας το μέλλον, που διαγραφόταν με τα ζωηρότερα χρώματα.\n2. Η προοπτική της ολοκληρωτικής ένταξής μας στην ΕΟΚ, έδινε "άλλο αέρα" στη σκέψη μας και μπορούσαμε εύκολα να παραμερίζουμε το φόβο που προκαλούσαν οι "ενέργειες" των αντιδραστικών μειοψηφιών (βλ. τραμπούκων) στα πανεπιστήμια και αλλού. Εκείνοι δέρναν και πετροβολούσαν κι εμείς τραγουδούσαμε, πηγαίναμε θέατρο και σινεμά, διαβάζαμε βιβλία -αυτά ήταν τα όπλα μας.\n3. Η κυβέρνηση ήταν σχεδόν απούσα, εκτός από τα χαρτάκια που σκόρπιζε στους δρόμους με το εκφοβιστικό σλόγκαν του Κανελλόπουλου "αυτή η δραχμή είναι δική σου" και "μην αφήσεις τον Παπανδρέου να στην πάρει". Πού να τό 'ξερα πόσο χρήσιμο αποδεικτικό στοιχείο θα ήταν για να φυλάξω έστω ένα από αυτά που πλημμύριζαν τους δρόμους στις γειτονιές. Υπήρχε μια "παραλυσία", τα (ιδιωτικά, τότε) λεωφορεία απεργούσαν κάθε τρεις και λίγο και τη συγκοινωνία ανελάμβανε ο στρατός με τα φορτηγά του, αυτός όμως δεν ήταν λόγος για επιβολη δικτατορίας -νομίζω.\n4. Πλησιάζαν όμως οι εκλογές και 'γώ ετοιμαζόμουν να ψηφίσω για πρώτη φορά. Η ελπίδα για τις μέρες που θα ερχόντουσαν ήταν μεγάλη και ανακουφιστική. Ολα τα στραβά θα λαβαίναν τέλος, θα έπαυαν οι τραμπουκισμοί, η ισορροπία θα γινόταν πράξη. Επιτέλους, θα ανήκαμε στη μεγάλη ευρωπαϊκή αγκαλιά και θα γινόμασταν ένα με τις χώρες που θαυμάζαμε και μας φαίνονταν -πολιτιστικά και οικονομικά- απρόσιτες.\n5. Οπωσδήποτε, υπήρχαν άνθρωποι που ένιωθαν δυσαρεστημένοι με την κυβερνητική απραξία, όπως η κυρία Ε. Βλάχου με το γνωστό ρητό της «δεν υπάρχει επιτέλους ένας λοχίας να βάλει τάξη;», καθώς και άλλοι που απαντούσαν ότι «αν γίνει δικτατορία, θα σηκωθούν και οι πέτρες!» Υποθέτω ότι αυτές οι φράσεις, αν και ήταν υπερβολικές, αντικατόπτριζαν απολύτως τις τάσεις της εποχής: Οι "βολεμένοι" αστοί (αν υπήρξε ποτέ αστική τάξη στην Ελλάδα, πράγμα το οποίο αμφισβητώ) ήθελαν τάξη εδώ και τώρα, ενώ οι απλοί άνθρωποι έκαναν την ελπίδα τους σημαία, φορώντας παρωπίδες για τον ορατό κίνδυνο. Η κυβερνητική απραξία θα λάβαινε τέλος μετά τις εκλογές που είχαν προκηρυχτεί για το Μάϊο και ο κόσμος προσέβλεπε εκεί, επειδή έτσι ήθελε. Ο φτωχός πάντα ελπίζει και ο πλούσιος πάντα φοβάται.\n6. Η μέρα εκείνων των εκλογών δεν ήρθε ποτέ, ήρθαν όμως τα τανκς και τα πολυβολεία στις ταράτσες κάθε οικοδομικού τετραγώνου. Το πρωϊνό εκείνου του Σαββάτου άκουσα τις φωνές των φοιτητριών της Ιατρικής που επέστρεφαν στο οικοτροφείο των Ποντίων Κυριών όπου έμενα και ξύπνησα. Οι φοιτήτριες αυτές ξεκινούσαν πρώτες λόγω εργαστηρίων. Υπέθεσα ότι πάλι απεργούν τα λεωφορεία κι ετοιμάστηκα να γυρίσω πλευρό και να ψιλοκοιμηθώ καμιά ωρίτσα ακόμα, όταν άνοιξε η πόρτα μου και «έγινε δικτατορία! Ξύπνα!» μου φώναξε η θεια Παρθένα, η μαγείρισσα. Πετάχτηκα έξω από το δωματιάκι μου, που βρισκόταν στο ισόγειο του κτιρίου, και βρήκα μια ομάδα κοριτσιών να κλαίνε αγκαλιασμένα. Δεν μπορούσα να καταλάβω τι σήμαινε δικτατορία.\n7. Το τηλέφωνο ήταν κατειλλημμένο, όλες ήθελαν να τηλεφωνήσουν στους δικούς τους, αλλά οι γραμμές δεν δούλευαν. Αργότερα, προς το απόγευμα, αποκαταστάθηκε η τηλεφωνική επικοινωνία. Βγήκα έξω από το κτίριο και είδα ατελείωτη ουρά στον απέναντι φούρνο. Πήγα στο περίπτερο και αγόρασα μπόλικες μπαταρίες για το τρανζιστοράκι μου. Κοίταξα στις απέναντι ταράτσες κι είδα τα στημένα πολυβόλα να σημαδεύουν προς τα κάτω.\n8. Ηρθε μια συμφοιτήτρια μου, και μου είπε ότι άφησε το σπίτι της και ετοιμάζονται με το αγόρι της να φύγουν για Γαλλία. Το αγόρι την περίμενε στην παραλία, εκείνη είχε έρθει μήπως βρει λίγο φαγητό. Πήγαμε στη κουζίνα του οικοτροφείου, γέμισε η θεια Παρθένα ένα μεγάλο κεσέ με φακές και της το έδωσα. Ηθελα να τη συνοδέψω να δω και το νεαρό, αλλά δεν με άφησε. Τρόμος εκείνη, αφέλεια του λόγου μου. Εμαθα αργότερα ότι τα κατάφεραν και φύγαν. Την επομένη, έφυγα και 'γώ για το σπίτι μου με το τρένο. Πλησίαζε το Πάσχα κιόλας. Μαύρο Πάσχα. Με τόσα που συνέβαιναν γύρω μας. Κλείσιμο. Περιχαράκωμα. Δυσπιστία.\n9. Αργότερα, μετά το πρώτο σοκ, ήρθε η αντίδραση. Δεν νιώθω έτοιμη να γράψω κάτι γι αυτό το θέμα. Υπήρξε αντίδραση πάντως, με όποιο τρόπο μπορούσε καθένας.\n10. Μπήκαν χαφιέδες στις σχολές. Μερικοί από αυτούς, πήραν και πτυχία. Συνάντησα πολύ αργότερα μια κοπέλα, ανεψιά στρατιωτικού, να αρχιτεκτονίζει σε μια τεχνική εταιρεία. Εκανε ότι δεν με θυμόταν και 'γώ δεν επέμενα -από τακτ; μπα, ίσως από ντροπή για λογαριασμό της.\n11. Νόμιζα τότε, ότι η δικτατορία θα περάσει, είχαμε κι άλλες δικτατορίες και πέρασαν, όπως μάθαινα από τους μεγάλους -τα βιβλία δεν ανέφεραν τίποτε σχετικό. Θα περάσει και θα συνεχίσουμε από το σημείο όπου σταμάτησε τότε η ζωή μας. Ετσι νόμιζα. Δεν μπορούσα να φανταστώ ότι εκείνη η εποχή, η εποχή μιας πρώιμης αναγέννησης των Γραμμάτων και των Τεχνών, η εποχή προάγγελος της Ελευθερίας, θα έμενε ως ανάμνηση μονάχα. Ούτε μπορούσα να φανταστώ ότι θα χρειαζόταν μια τόσο μεγάλη προδοσία και τόσο αίμα για την πτώση της.\n12. Εκτοτε, ζω με το άπιαστο(??) όνειρο της αναβίωσης εκείνης της εποχής, εκείνων των 2-3 χρόνων που σφράγισαν ανεξίτηλα τη σκέψη και την ψυχή μου. Κάθε μέρα, κάθε στιγμή, προσπαθώ να ξαναπιάσω εκείνο το νήμα, αλλά δυσκολεύομαι να το βρω. Κάπου κάπου, βρίσκω μικρά ψήγματα ελεύθερης σκέψης και ελεύθερης δημιουργίας, αλλά δυστυχώς είναι πολύ μικρά και χάνονται κάτω από τους τόνους της υποκουλτούρας με την οποία ταϊζόμαστε καθημερινά και με συνέπεια. Ποιος φταίει; Ισως και πολλοί από τη γενιά μου, που δέχτηκαν να καταθέσουν τα όπλα τα πνευματικά και να βολευτούν. Ισως η μαζική παράδοση στα υλικά αγαθά. Ισως το μπούκωμα.\nΣταματώ εδώ, γιατί ο εαυτός μου παρασύρεται εύκολα και δεν ξέρω τι μπορεί να γράψει παρακάτω...\nPosted by Rodia at 4/21/2007 09:24:00 π.μ.\nΤα σέβη μου κυρία.\nΨήγματα μνήμης που ήρθαν να πυροδοτήσουν και να ανασύρουν στην επιφάνεια αντίστοιχα δικά μου.\n21 Απριλίου 2007 - 11:56 π.μ.\n21 Απριλίου 2007 - 2:19 μ.μ.\nΝαι είστε πάντα καλά :)\n21 Απριλίου 2007 - 4:19 μ.μ.\nΤο διάβασα με μεγάλο ενδιαφέρον. Να είσαι καλά!\n21 Απριλίου 2007 - 6:07 μ.μ.\n21 Απριλίου 2007 - 8:17 μ.μ.\nτο πρόβλημα λέω, δεν είναι τόσο το, ποιές ισχυρές δυνάμεις ούτε το πώς έδρασαν σε τα μας στις μεταπολεμικές δεκαετίες, - όσο, το τι κάνουμε σήμερα γνωρίζοντας ότι έτσι γίνεται. Γιατί η ισχυρή δύναμη για να παραμένει ισχυρή, εργάζεται και με τα ανάλογα πάτερν.\n(Για να ξεπεράσουμε, καλά το θέτεις και τη δεκαετία '60 )\n21 Απριλίου 2007 - 8:32 μ.μ.\nΕπειδή γράφεις γιά "παραλία", το "οικοτροφείο των ποντίων κυριών" ήταν στη Θεσσαλονίκη; η "μέριμνα", στην βασιλίσσης Όλγας; στο σημειώνω, επειδή το πατρικό μου ήταν και είναι η άλλη γωνία, Μπότσαρη και Όλγας, στο παλιό 135, σήμερα 111. Ηταν Παρασκευή και απέναντι θα θυμάσαι το φουρνάρικο του Τσάμη και τις ουρές εκείνου του πρωινού.Αν πάλι ήσουν αλλού, δέν πειράζει. Οι αναμνήσεις σου είναι ακριβέστατες..\n21 Απριλίου 2007 - 8:47 μ.μ.\n~~nik, Ροΐδη, confused, Πάνο, chaca-khan, εσείς με συγκινείτε με την αποδοχή σας παιδιά!\n~~dimos, δεν γράφω πουθενά, ούτε το εννοώ, να "ξεπεράσουμε τη δεκαετία '60"... Ισα ίσα, να βρούμε το νήμα για τη συνέχεια γράφω. Ισως και με διαφορετικό τρόπο, χρειάζεται να συνεχίσουμε την πολιτιστική μας αναγέννηση -νομίζω...\n~~Πετεφρίξ, επισκεπτόμουν ταχτικά τη μονοκατοικία που βρισκόταν στο Νο 137 πριν γίνει πολυκατοικία και, όταν έγινε, μετακόμισα εκεί! χαχαχα γείτονες, ε..?\n21 Απριλίου 2007 - 9:19 μ.μ.\nαναγέννηση, συνεχίζω, προχωράω, δε σημαίνει ακριβως : ξεπερνάω ?:) αναγεννηση πολιτισμού είναι ακριβώς μαθαίνοντας τον να τον ξεπεράσω σε μια νεώτερη - φρέσκια ζωντανή αναγεννημένη - ιστορική μορφή και να δώσω τα μέσα για να ξεπεραστώ κι εγώ απ τους επόμενους μου :)\nοι ιστορικές μορφές : ένας θάνατος σχεδόν μόλις γεννηθούν,\nη τέχνη ώς έννοια : να μένει μόνιμα νέα:)\n(η παραμονή είναι επιγονισμός...)\n21 Απριλίου 2007 - 9:40 μ.μ.\nDimos, σήμερα η λέξη "ξεπερνάω" χρησιμοποιείται για το ξεπέρασμα (=την λήθη, την άρνηση της μνήμης) ενός δυσάρεστου γεγονότος. Ευχαριστώ για τη διευκρίνιση:-)\n21 Απριλίου 2007 - 10:28 μ.μ.\n21 Απριλίου 2007 - 11:04 μ.μ.\nΠραγματικά συγκηνιτικό κείμενο. Δεν έζησα εκείνη την εποχή, είμαι κατά πολύ νεώτερος. Ένας νέος μεγαλωμένος σε μια αστική οικογένεια (αν υπάρχει όπως σωστά είπες) με όλες τις ανέσεις, αλλά σε ένα πνεύμα συλλογικότητας. Εγώ θυμάμαι κάποιες εξιστορήσεις από τον παππού μου, ο οποίος πλέον δεν βρίσκεται εν ζωή. Ο παππούς ήταν αντιστασιακός, ήδη μετά την απελευθέρωσή του, συνάντησε αρκετά προβλήματα ώστε να φτιάξει την ζωή του. Όταν το έκανε αυτό, η μητέρα μου και ο θείος μου αντιμετώπισαν από μικροί τι πάει να πει να είσαι παιδί κάποιου κομμουνιστή. Με την χούντα, ιδίως τους πρώτους μήνες δεν κοιμόντουσαν καν ο παππούς και η γιαγιά φοβούμενοι για το πότε θα χτυπήσει η πόρτα. Η γιαγιά από τον φόβο της έκαψε και τα βιβλία του παππού, από φόβο μην τα ανακαλύψουν και πάθει χειρότερα. Βιβλία της παγκόσμιας λογοτεχνίας...Τελικά το μόνο που αναγκάστικε ήταν να εμφανίζεται στο τμήμα μια φορά τον μήνα. Ας φτάσουμε όμως στο σήμερα. Σε μια κοινωνία, που τα ιδανικά έχουν χαθεί. Ακούω πολλούς να λένε για χούντες, για δικτατορίες. Ακούω για το οικονομικό θαύμα της χούντας και ότι τότε δεν υπήρχε ανεργία. Μια μελέτη που έκανα, ήταν ότι πράγματι το ΑΕΠ αυξήθηκε, αλά αυξήθηκε και κατακόρυφα η βοήθεια από την Αμερική. Η ανεργία έπεσε. Άνεργοι όμως θεωρούνταν μόνο όσοι είχαν πιστοποιητικό κοινωνικών φρονημάτων. Η Ελλάδα ανέχτηκε 7 χρόνια 3 αμόρφωτους καραβανάδες, τώρα ανέχεται 300 σπουδαγμένους καρεκλοκένταυρους. Μήπως κάποια στιγμή πρέπει να αντιδράσουμε; Και πως;\n22 Απριλίου 2007 - 11:11 π.μ.\nΑχ Ροδιά μου, τα λέμε και ακουγόμαστε γραφικοί που έχουν μείνει κολλημένοι στο παρελθόν. Λες και τώρα έχουμε αληθινή δημοκρατία...\n22 Απριλίου 2007 - 1:05 μ.μ.\nΕνας από τους εφιάλτες μου είναι είναι εκείνο το πρωινό που με ξύπνησε ο πατέρας μου και μου είπε ότι έγινε δικτατορία.\nΠρίν να διαβάσω το κείμενο σου που με συγκίνησε με τις θύμισές που μου έφερε πήγα στο σάιτ που παραπέμπεις και αφησα το παρακάτω σχόλιο:\nΕχοντας ζήσει την χούντα θα διαφωνήσω πλήρως με το ότι προσέφερε οτιδήποτε θετικό στη χώρα.\nΕαν τα πράγματα είχαν εξελιχθεί φυσιολογικά θα είχαν γίνει εκλογές και θα είχε βγεί η Ένωση Κέντρου με ένα ισχυρό Ανδρέα μέσα που εκείνη την εποχή εξέφραζε ένα τελείως διαφορετικό πολιτικό λόγο από τον συνήθη της εποχής.\nΘα είχε γίνει κατανοητό και από τα Ανάκτορα αλλά και από όλους τους πολιτικάντηδες και αποστάτες της εποχής ,οι οποίοι θα είχαν καταποντιστεί στις εκλογές ότι εκτροπές σαν του 65 δεν είναι ανεκτές από τον λαό.\nΣυγχρόνως θα είχε γίνει η φυσιολογική ανανέωση του πολιτικού κόσμου με νέους ανθρώπους που ήθελαν τότε να προσφέρουν στον τόπο και δεν θα βρισκόμαστε μετά από τόσα χρόνια με τα ίδια πρόσωπα στην μεταπολίτευση.\nΗ πνευματική άνοδος που λέει και η Ροδιά η οποία και ήταν και η σημαντικότερη στην μεταπολεμική Ελλάδα θα είχε προχωρήσει αντί να ανακοπεί και να καταστραφεί όπως εγινε με την χούντα.\nΑκόμα δεν θα είχε γίνει η απόσυρση της Ελληνικής δύναμης από την Κύπρο ούτε το πραξικόπημα κατά του Μακαρίου με την επακόλουθη εισβολή οπότε οι εξοπλισμοί λογικά θα ήταν πολύ χαμηλότεροι από ότι σήμερα.\nΘα είχε μείνει βέβαια η βασιλεία αλλά κατά πάσαν πιθανότητα με τον θάνατο της Φρειδερίκης θα είχε εξελιχθεί όπως περίπου στην Ισπανία.\nΤέλος δεν θα είχε διαπεράσει την Ελληνική κοινωνία όλο αυτό το φάσμα του χαφιεδισμού και του βολέματος που επικρατούσε επί χούντας το οποίο κατέστρεψε όλο το πνεύμα αναγέννησης της Ελλάδας που είχε αρχίσει να δημιουργείται πρίν την χούντα.\n22 Απριλίου 2007 - 1:08 μ.μ.\n22 Απριλίου 2007 - 1:41 μ.μ.\n22 Απριλίου 2007 - 1:42 μ.μ.\nΣολίασα -αιρετικά μάλλον για σένα- στο συνδεόμενο άρθρο. Συμφωνώ μαζι σου, ωστόσο, αξίζει να θέλουμε να βλέπουμε ορισμένα θετικά.\nΚαι σήμερα βιώνουμε τη βία εκείνων που δε σηκώνουν αντιρρήσεις και μόνο εξυπηρετούν τα συμφέροντα άλλων. Βιώνουμε και άλλη μία χούντα: εκείνη των καναλιών και των δημοσιογράφων (που ως μπάτσοι χτυπούν θεσμούς αναλαμβάνοντας το ρόλο τους, αντί να ασκούν κριτική για τη βελτίωσή τους, που ως δικαστές της χούντας θάβουν και εξορίζουν κάθε δημοκρατική φωνή μέσα στη λαίλαπα καβγάδων και το λαβύρινθο της τάχα πουλφωνίας τους που όμως δημιουργεί μια απελπιστικά ρηχή ηχώ). Μια χούντα που εξορίζει την Τέχνη όχι πια σε νησιά, αλλά στη σφαίρα του underground, στη μοναξιά της παρέας με την ακατανόητη υποκουλτούρα των σκύλων να βασιλεύει (όπως ο άναξ κάποτε).\n22 Απριλίου 2007 - 9:23 μ.μ.\n~~Zaphod, merci President:-)\n~~RLoaD, οι 3 επιβλήθηκαν με τη βία σε όλη τη χώρα και κάθε αντίδραση τιμωρούνταν σκληρά, αυτή είναι η διαφορά. Οι 300 εκλέγονται και αντιπροσωπεύουν τμήματα του πληθυσμού της χώρας. Εμείς, αντιδρούμε σε ό,τι ενοχλεί, με όποιο τρόπο βρίσκουμε, ανήκοντας σε συλλογικά όργανα, συνεταιρισμούς, κλπ κλπ, και πιέζουμε καταστάσεις διεκδικώντας το καλύτερο και, κάθε φορά, όλο και κάτι πετυχαίνουμε. Εχουμε και τη δυνατότητα να τους αλλάζουμε κάθε τόσο αυτούς τους 300. Μια διαρκής πάλη είναι η δημοκρατία, έστω αυτό που λέγεται σήμερα δημοκρατία, όπως πάλη είναι και η ζωή με τις δυσκολίες της.\nΓια μένα, γνώμη μου δλδ, το σημαντικό είναι να προσπαθεί καθένας μας να "χτίζει" καθημερινά και χωρίς σταματημό τον εαυτό του, να ανακαλύπτει τις ικανότητες και τις δυνατότητές του. Αυτό πράττω και δεν απογοητεύτηκα -ακόμα!\n~~Helix, τέτοια να λες και έτοιμα για παρεξήγηση είναι τα λόγια σου. Η δημοκρατία κατακτάται καθημερινά. Αμα πάψουμε να αγωνιζόμαστε, παραιτείται και αυτή!\n~~αθεόφοβε, συμφωνούμε:-) αλλά υπάρχει ένα σημείο διαφωνίας: Δεν μπορώ να στέκομαι στο ΑΝ και το ΘΑ. Ισως να είχαν γίνει όπως γράφεις, ίσως και όχι. Αυτό δεν θα το μάθουμε ποτέ, εκτός αν βρεθεί αυτή η τρομερή Μηχανή_του_Χρόνου!\n~~Νίνα μου!!!:-))) βολτίτσες βολτίτσες, ε; Με το νέο καρδουλίνι σου ΟΥΑΟΥ!!!\n..και.. προτιμώ ανοξείδωτη.. το σίδερο σκουριάζει βρε.. ;-))\n~~Δείμε, φυσικά και διαφωνώ! Αμα θες να ζήσεις μια χούντα για να διαπιστώσεις τη διαφορά, με γεια σου με χαρά σου.. αλλά... όχι στο κεφάλι μας, ε :-ΡΡ Το δυστύχημα είναι ότι δε γίνεται να τη δοκιμάσεις μόνος σου και'γώ δε θέλω με τίποτα να ξαναζήσω κάτι παρόμοιο...\n23 Απριλίου 2007 - 12:07 π.μ.\nΔείτε το φιλμ που προτείνει ο Χαρτοπόντικας\nαν δυσκολεύει το απευθείας λινκ, διαλέξτε το εδώ:\n23 Απριλίου 2007 - 12:37 π.μ.\nΡοδιά, με παρεξήγησες. Δεν εννούσα κάτι τέτοιο σαφώς. Απλά αφού δε γίνεται να ξεγράψουμε την ιστορία προχωράμε σε άλλες σκέψεις -βεβαίως αιρετικές. Είναι μία αφορμή να δούμε τα αίτια του εκδημοκρατισμού και ακόμα της σύγχρονης χούντας που μας τυραννά.\nΔεν είμαι -και το ξέρεις, φρονώ- φίλος. Βλέπω τη δημοκρατία από την κοινωνική της διάσταση και όχι απλά πολιτικά. Αυτό με κάνει πολύ πιο σκληρό σε κάθε μορφή δικτατορίας.\n23 Απριλίου 2007 - 11:31 π.μ.